title: Jomalan linnavuori

text: Dalkarbyssä sijaitsee Prästträsketin äärellä yli 70 metriin kohoava Kasberget, joka on toiminut vartiovuorena kylän asukkaille. Järven eteläpuolella sijaitsee hieman matalampi Borgberget, jonka korkeimman kohdan rinteitä kiertää 130 metrinen kivivalli. Mäen laki on jyrkin idän puolella. Muut rinteet ovat vaatineet suojakseen suojavarustuksen, jonka jäänteitä kivivallit ovat. Valli on paikoin vaikea havaita, mutta sen kulun pääpiirteet huomaa selvästi kolmesta katkoksesta huolimatta. Se alkaa pohjoisessa jyrkänteen päältä ja kiertää lakea samalla korkeudella yli 180 astetta. Mäen pohjoispuolella sen juurella sijaitsee vielä yksi muuri, joka ojentuu ensin yli 50 metriä pohjoiseen ja kääntyy kohtisuoraan itään lähes 40 metriä. Muuri jatkuu vielä 20 metriä itään 20 metrin katkoksen jälkeen. Muurin päässä sijaitsee kiviröykkiö, joka lienee hautakumpu. Lähellä on parisen kymmentä muutakin kivilatomuksia tai -kasoja. Aluetta kutsutaan nimellä Korshaga.


title: Jomalan linnavuori

text: Mäen itäpuolella sijaitsee Borgdalskällan, joka on ehtymättömästi pulppuava lähde.


title: Kongeå

text: Kongeå on joki Tanskassa. Joki on noin 60 kilometriä pitkä. Se saa alkunsa Koldingin lounaispuolelta Vamdrupista, virtaa länteen Jyllannin niemimaan poikki ja laskee Vattimereen Riben koillispuolella.


title: Kongeå

text: Kongeålla on historiallista merkitystä, sillä se on ollut rajajokena historian eri vaiheissa: Tanskan ja Schleswigin herttuakunnan rajana 1200-luvulta 1400-luvulle, Tanskan ja Schleswigin tullirajana 1500-luvulta 1800-luvulle sekä Tanskan ja Saksan keisarikunnan välisenä rajana vuosina 1864–1920.


title: Thielemannin tipat

text: Thielemannin tipat olivat apteekeista aikoinaan saatavilla ollut vatsakipuihin tarkoitettu lääke joka sisälsi oopiumitinktuuraa ja valeriaanaa. Muita vastaavanlaisia apteekeista saatavilla olleita lääkkeitä olivat "Inosemzeffin tipat", "Belajevin tipat", "Törnrothin vatsatipat" ja "Ursinin tipat".


title: Hopeajärvi (EP)

text: Hopeajärvi on saman nimisen suomalaisen rockyhtyeen EP-levy, joka julkaistiin 12" vinyylinä heinäkuussa 2013.


title: Hopeajärvi (EP)

text: Rumban arvostelussa Joonas Kuisma uhosi yhtyeen olevan sen hetken paras suomalainen rockyhtye.


title: Karl Alexander Pfaler

text: Karl Alexander Pfaler (24. toukokuuta 1846 Kuortane – 18. kesäkuuta 1916 Kuhmoniemi) oli suomalainen kirkkoherra, rovasti ja kansanperinteen kerääjä.


title: Karl Alexander Pfaler

text: Pfalerin vanhemmat olivat Muonion ja Nurmeksen kirkkoherra, lääninrovasti Karl Ferdinand Pfaler (1817–1879) ja Ebba Adolfina Holmström. Hän pääsi ylioppilaaksi Oulun alkeisoppilaitoksesta 1868 ja hän suoritti Helsingin yliopistossa teologian erotutkinnon 1872. Pfaler vihittiin papiksi 1872.


title: Karl Alexander Pfaler

text: Pfaler toimi Leppävirran kirkkoherran apulaisena ja vt. kappalaisena 1872–1874 ja 1875–1877, Juukan vt. kappalaisena 1874–1875, sekä Nurmeksen kirkkoherran sijaisena ja apulaisena 1879–1885. Hän oli Kuhmoniemen kirkkoherrana vuodesta 1885 alkaen aina kuolemaansa saakka. Hän sai rovastin arvon 1886. Pfaler julkaisi vuonna 1909 kotiseutukuvauksen Kuhmoniemen (nykyinen Kuhmo) pitäjästä. Pfaler teki myös muistiinpanoja Kuhmoniemen kansankielestä ja keräsi tietoja paikallisista sanoista, sananparsista ja sukunimistä.


title: Karl Alexander Pfaler

text: Pfaler oli naimisissa vuodesta 1874 Hilda Fredrique Lindbladin kanssa. Heidön poikansa pastori Kaarlo Väinö Johannes Pfaler (1877–1954) oli kappalaisena Paltamossa ja Leppävirralla 1910–1917 mutta hän erosi kirkosta 1917 ja oli sitten helluntaiherätyksen saarnaajana ja Vapaakirkon pastorina Jyväskylässä.


title: Karl Alexander Pfaler

text: Nimellä "K. A. Pfaler":


title: Ante Čačić

text: Ante Čačić (s. 29. syyskuuta 1953) on kroatialainen jalkapallovalmentaja. Hän on toiminut viimeksi Kroatian jalkapallomaajoukkueen päävalmentajana.


title: Ante Čačić

text: Čačićilla ei ole omaa mainittavaa pelaajauraa. Hän siirtyi valmentajaksi jo 1980-luvun puolivälissä edustamansa Prigorje Markuševecin peräsimessä. Hän on opiskellut valmennusta ja liikuntatieteitä Zagrebin yliopistossa ja oli yksi kymmenestä ensimmäisestä kroatialaisesta, jotka suorittivat UEFA:n Pro-valmentajalisenssin.


title: Ante Čačić

text: Čačić aloitti uransa Jugoslavian alasarjoissa ja luotsasi NK Zadarin nousuun Jugoslavian 2. divisioonaan ja NK Dubravan historiallisesti Krotian liigaan kaudella 1992/93. Hän valmensi sittemmin hyvällä menestyksellä NK Inter Zaprešićia ja toimi Kroatian alle 21-vuotiaiden maajoukkueen apuvalmentajana. Hän palasi NK Interin peräsimeen vuonna 2002 ja oli nostamassa joukkuetta liigaan, kunnes erosi maaliskuussa 2003 tehtävistään.


title: Ante Čačić

text: Vuosina 2005–2006 Čačić työskenteli Ilija Lončarevićin apuvalmentajana Libyan jalkapallomaajoukkueessa ja valmensi myös maan alle 21-vuotiaita. Hän johdatti nuoret pronssille vuoden 2005 Välimeren kilpailuissa. Čačić palasi Kroatiaan kesällä 2006, kun hänestä tuli NK Kamen Ingradin päävalmentaja. Pesti päättyi kuitenkin potkuihin jo syyskuussa ja lokakuussa 2006 hän palasi NK Inter Zaprešićin peräsimeen. Hän nosti joukkueen kauden 2006/07 päätteeksi liigaan, mutta kehnosti alkanut pääsarjakausi johti Čačićin potkuihin elokuussa 2007.


title: Ante Čačić

text: Čačić palasi Inter-potkujensa jälkeen valmennustehtäviin vasta lokakuussa 2011, kun hänestä tuli NK Lokomotivan päävalmentaja. Joukkue pelasi hänen alaisuudessaan vahvasti ja joulukuussa 2011 suurseura NK Dinamo Zagreb palkkasi Čačićin päävalmentajaksi. Hän luotsasi Dinamon tuplamestariksi kaudella 2011/12. Dinamon kehnot otteet Mestarien liigassa 2012/13 ja kolme tappiota lohkovaiheessa johtivat potkuihin marraskuun lopussa 2012.


title: Ante Čačić

text: Huhtikuussa 2013 Čačić palasi valmennustehtäviin NK Sesveten peräsimessä. Jo kesällä 2013 hän siirtyi NK Mariborin päävalmentajaksi. Pesti päättyi kuitenkin potkuihin jo syyskuun lopussa. Kaudella 2014/15 hän valmensi NK Slaven Belupoa kunnes palasi kesällä 2015 NK Lokomotivan päävalmentajaksi. Syyskuussa 2015 hänestä tuli yllättäen Kroatian jalkapallomaajoukkueen päävalmentaja. Čačićin johdolla Kroatia voitti kaksi viimeistä karsintaotteluaan Bulgariaa ja Maltaa vastaan edeten lohkokakkosena EM-kisoihin 2016.


title: Ante Čačić

text: Čačićin johdolla Kroatia aloitti EM-lopputurnauksen avausottelussa Turkin 1-0. Toisessa ottelussa vahvasti pelannut Kroatia johti Tšekkiä vastaan jo 2-0, kunnes kroatialaisten katsomonosasta heitettiin soihtuja kentälle ja ottelu jouduttiin hetkeksi keskeyttämään. Tauon jälkeen Kroatia menetti otteen pelistä ja Tšekki nousi dramaattisten vaiheiden jälkeen 2-2 tasapeliin. Čačić kutsui ottelun jälkeen soihtujen heittelijöitä urheilun terroristeiksi. Lohkovaiheen viimeisessä ottelussa Kroatia otti vahvalla peliesityksillä 2-1 voiton ja eteni lohkovoittajana pudotuspeleihin. Yhdeksi kaaviopuolensa suurimmaksi suosikiksi noussut Kroatia kompastui kuitenkin jo neljännesvälieräottelussa Portugalille, kun Ricardo Quaresma vei Portugalin jatkoon jatkoajan lopussa iskemällään maalilla 1-0.


title: Ante Čačić

text: Čačić sai potkut Kroatian päävalmentajan tehtävästä 7. lokakuuta 2017, vain pari päivää ennen viimeistä MM2018-karsintojen lohkovaiheen viimeistä ottelua.


title: Isoluoto (Kokemäki)

text: Koskenkylän Isoluoto on Kokemäellä Kokemäenjoessa sijaitseva saari, joka on mainittu Kokemäenkartanon historiallisissa yhteyksissä. Isoluoto on yksi mahdollinen ehdokas keskiaikaiselle Aborchin (Aborg tai Åborg) linnalle.


title: Isoluoto (Kokemäki)

text: Isoluoto sijaitsee noin 1,6 kilometriä Kokemäen kirkosta luoteeseen, 300 metriä Kokemäenkartanosta kaakkoon ja Kokemäen kaupungin vedenpuhdistamoa vastapäätä. Joki on saaren kohdalla noin 250 metriä leveä ja saari sijaitsee joen uoman keskellä. Isoluoto on 200 metriä pitkä, mutta vain 10–30 metriä leveä. Saari on sora- ja savipohjainen, ylettyy noin neljän metrin korkeudelle ja se on joen- eli luoteis-kaakkosuuntainen. Saarella on nykyään korkeajännitelinjan jalka, jonka vuoksi kapean saaren rantoja on jouduttu tukemaan laudoilla. Saari on autio.


title: Isoluoto (Kokemäki)

text: Saari on joen eroosion syömä. Etenkin jäidenlähtö rasitti saaren töyräitä suuresti ja sitä suojeltiin kasaamalla ylävirran puolelle töyräälle kiviä. Saari on myös ollut leveämpi, sillä nykyään tiedetään eroosion kiihtyneen Harjavallan voimalaitoksen patoaltaan korkean vedenpinnan vuoksi.


title: Isoluoto (Kokemäki)

text: Kokemäenkartano muodosti läntisessä Suomessa hallinnollisen keskuksen jo 1300-luvulla. Isoluodon rooli tässä kehityksessä on poikkeuksellinen, mutta vielä kiistanalainen. Perimätiedon mukaan, kuten Forsbyn Linnaluodossa ja erässä pienessä kalliosaaressa, myös Isoluodossa olisi sijainnut hallinnollinen rakennus. Christian Lovén esitti vuonna 1996, että saari on mahdollisesti ollut vuonna 1395 mainittu Aborchin ja joka olisi rakennettu vuoden 1367 jälkeen.


title: Isoluoto (Kokemäki)

text: Asiakirjoista voidaan epäsuorasti päätellä, että jossakin vaiheessa saarella olisi sijainnut asuinrakennus. Kun Kokemäenkartano oli kuninkaan läänitystä, tuli Ulvilan, Huittisten ja Loimaan pitäjien talonpojat ylläpitää siltaa, joka johti Isoluotoon. Kun talousrakennukset sijaitsivat mantereella Isoluodon kohdalla, on päärakennus sijainnut ilmeisesti sitten saaressa. Vasta kun Arvid Forbus osti kartanon itselleen, päättyi sillan ylläpito talonpojilla ja Forbus sai itse huolehtia sillasta. Tämä oli kuitenkin kallista, joten päärakennus rakennettiin manterelle. Näin saari autioitui, vaikka sitä käytettiinkin laitumena kauan tämänkin jälkeen.


title: Isoluoto (Kokemäki)

text: Vuonna 1885 kävi J. R. Aspelin saarella tarkastamassa kansantarinoiden todenperäisyyttä. 1800-luvulla on mainittu, että saarelta olisi löytynyt 2 metriä paksu perusmuuri. Esko Sarasmo suoritti vuonna 1946 Kokemäellä inventointia, jonka yhteydessä hän kapusi myös saarelle. Hän mainitsee, että saarella olisi joskus ollut varustus, mutta poikittainen kaivanto oli ainoa silmin havaittava maanpäälinen rakenne. Hän tiesi myös joskus löydetyn kolme panssarinuolenkärkeä, jotka nykyään ajoitetaan 1300-luvun lopulle. Viimeisen tarkastuksen suoritti Nina Strandberg vuoden 1998 inventoinin yhteydessä. Silloin saaren luoteispäätä kairattiin ja löydettiin rantatörmän reunasta alkaen 40–50 senttimetriä paksu kulttuurimaan kerros. Kerroksesta löytyi myös tiilimurskaa ja tiilen kappaleita. Muissa saaren osissa ei löytynyt kulttuurimaankerrosta. Koillispään puolivälistä löytyi myös metrin syvä ja 3×3 metriä oleva kuoppa tai kaivanto.


title: Aleksandr Feklisov

text: Aleksandr Semjonovitš Feklisov (9. maaliskuuta 1914 – 26. lokakuuta 2007) oli neuvostoliittolainen vakooja ja KGB-upseeri. Hän sai tietoa Julius Rosenbergilta ja Klaus Fuchsilta. Hän työskenteli vuosina 1940–1946 Neuvostoliiton New Yorkin -konsulaatissa.


title: Aleksandr Feklisov

text: Feklisovin haastattelulausunnon mukaan Rosenbergit eivät olleet antaneet mitään merkittävää tietoa eivätkä atomisalaisuuksia ja siksi heidän kuolemantuomionsa oli virheellinen.


title: Rakennetaan kaupunki

text: Rakennetaan kaupunki on alternative rock -yhtye Hopeajärven single, joka julkaistiin helmikuussa 2014 levymerkillä Full Contact. Siitä julkaistiin kaksi 7" vinyylipainosta, joista 350 mustalla ja 150 kirkkaalla vinyylillä.


title: ADAC GT Masters

text: ADAC GT Masters on urheiluautosarja, jota organisoi kansainvälisen autoliiton, FIA:n, alainen Stéphane Ratel Organisation eli SRO. Sarja käynnistyi vuonna 2007, ja sitä tukee Saksan autourheiluliitto ADAC.


title: ADAC GT Masters

text: Pääasiassa sarjan kilpailut ajetaan Saksassa. Sarjassa ajetaan GT3-luokituksen autoilla.


Luettelo Espoon julkisista taideteoksista ja muistomerkeistä sisältää Espoon avoimilla, julkisilla paikoilla olevat patsaat, veistokset, muistomerkit ja muistolaatat.


title: Wernerin projektio

text: Wernerin projektio on kartioprojektioiden pohjalta kehitetty oikeapintainen karttaprojektio. Siitä käytetään myös nimityksiä Stabin–Wernerin projektio tai Stabiuksen–Wernerin projektio. Koska se kuvaa koko maapallon sydämen muotoisena, se tunnetaan myös nimellä kordiformi. Projektion esitti tiettävästi ensimmäisenä Johannes Stabius (Stab) Wienissä noin vuonna 1500, mutta sitä kehitti myöhemmin nürnbergiläinen seurakuntapappi Johannes Werner (1466–1528), joka myös teki sen yleisemmin tunnetuksi.


title: Wernerin projektio

text: Projektio on Bonnen projektion rajatapaus, jossa standardileveyspiiriksi on valittu jompikumpi navoista (90°N/S). Projektiossa kaikki leveyspiirit näkyvät samankeskisinä ympyränkaarina, joiden keskipiste on navalla. Kartan reunoilla olevien alueiden muodot vääristyvät suuresti, mutta etäisyydet leveyspiirejä pitkin ovat kartassa kaikkialla oikeassa suhteessa, samoin etäisyydet keskipituuspiiriä pitkin ja kaikki etäisyydet navalta. Myös alueiden pinta-alat näkyvät kartalla oikeassa suhteessa.


title: Wernerin projektio

text: Wernerin projektiota käyttivät Gerhardus Mercator ja Abraham Ortelius 1500-luvun lopulla Aasian ja Afrikan kartoissaan, mutta kun yleisempi Bonnen projektio, jossa standardileveyspiiri voidaan siirtää keskelle kuvattavaa aluetta, tuli tunnetuksi, Wernerin projektio jäi käytännöllisesti katsoen pois käytöstä.


title: Phil Di Giuseppe

text: Phillip ”Phil ”Di Giuseppe (s. 9. lokakuuta 1993 Maple, Ontario) on kanadalainen jääkiekkoilija, joka edustaa NHL-seura Nashville Predatorsia.


title: Phil Di Giuseppe

text: Ennen ammattilaisuraansa Di Giuseppe pelasi NCAA-yliopistokiekkoa Michiganin yliopiston joukkueessa. Hän oli Hurricanesin toisen kierroksen varaus vuoden .


Luettelo Kauniaisten julkisista taideteoksista ja muistomerkeistä sisältää Kaunaisten kaupungissa olevat pysyvät julkiset taideteokset , muistomerkit ja muistolaatat.


title: Rauli Svento

text: Rauli Svento (21. heinäkuuta 1951, Helsinki) on suomalainen taloustieteilijä. Hän on työskennellyt professorina Oulun yliopiston kauppakorkeakoulussa vuodesta 1998. Sventon tutkimukset keskittyvät sähkömarkkinoiden toimintaan, aluetalouksiin, ympäristötaloustieteeseen sekä terveystaloustieeseen.


title: Rauli Svento

text:
Svento on koulutukseltaan filosofian tohtori. Hän väitteli tohtoriksi Oulun yliopistosta vuonna 1990 otsikolla "Tutkimus kulutusfunktion
tulokäsitteestä".


title: Kaikki viimeiset sanat

text: Kaikki viimeiset sanat on yhdysvaltalaiskirjailija John Greenin esikoisromaani. Englanninkielinen alkuperäisteos "Looking for Alaska" julkaistiin vuonna 2005 ja Helene Bützowin suomenkielinen käännös vuonna 2014. Kirja sai vuonna 2006 American Library Associationin parhaan nuortenkirjan Michael L. Printz -palkinnon, ja oli yhdistyksen vuonna 2015 laatiman Yhdysvaltain kirjastojen kiistanalaisimpien kirjojen listan kärjessä sisältämänsä seksuaalisen materiaalin ja kiroilun vuoksi. Se kertoo teini-ikäisestä Miles Halterista, joka lähtee sisäoppilaitokseen saadakseen vaihtelua tylsäksi käyneeseen elämäänsä. Se perustuu pitkälti Greenin omiin kokemuksiin sisäoppilaitoksen opiskelijana.


title: Kaikki viimeiset sanat

text: "Kaikki viimeiset sanat" nousi New York Timesin myydyimpien kirjojen listalle sijoituttuaan lasten pokkareiden listalla kymmenenneksi heinäkuussa 2012, yli seitsemän vuotta kirjan julkaisemisen jälkeen. Tammikuuhun 2017 mennessä se oli ollut nuorten aikuisten pokkareiden kymmenen kärjessä 67 viikkoa.


title: Arvoitus nimeltä Margo

text: Arvoitus nimeltä Margo on yhdysvaltalaiskirjailija John Greenin romaani. Englanninkielinen alkuperäisteos "Paper Towns" julkaistiin vuonna 2008 ja Helene Bützowin suomenkielinen käännös vuonna 2015.


title: Arvoitus nimeltä Margo

text: Kirjan pohjalta tehty elokuva "Paper Towns" sai ensi-iltansa 24. heinäkuuta 2015. Sen pääosissa näyttelevät Nat Wolff ja Cara Delevingne.


title: Kosti Ahonen

text: Kosti Ahonen (12. elokuuta 1920 Lahti – 12. marraskuuta 2003 Lahti) oli suomalainen kuvanveistäjä ja taidemaalari, joka tunnettiin naivistina.


title: Kosti Ahonen

text: Ahonen kävi Lahden Taideyhdistyksen piirustuskoulun 1949–1954. Hän harjoitti taiteellisen työskentelynsä ohessa useita eri ammatteja autonkuljettajasta muusikkoon. Hänen töitään oli ensimmäisen kerran esillä 1950, jolloin hänestä tuli Lahden taideyhdistyksen jäsen. Ahonen oli myös Taidemaalariliiton jäsen. Ahosen tuotantoon kuuluu yli 50 maalausta, etenkin maisemamaalauksia. 1960-luvulla hän alkoi tehdä myös puuveistoksia ja puisia taideteoksiksi muotoiltuja monikäyttöhuonekaluja. Hän teki myös alttariveistoksia ja muistomerkkejä. Erityisen merkittävänä yksittäisenä kokoelmana (kymmeniä tauluja) häneltä voidaan mainita paavolan kaupunginosan joillekin liiankin realistinen ikuistaminen ennen kuin nämä vanhat puutalot purettiin uudempien rakennusten tieltä (kokoelmasta suurin osa lahjoitettu Lahden kaupunginmuseolle, joskin vain yksittäisiä teoksia ollut viime aikoina nähtävillä). Jotkin veistosten aiheet ovat uskonnollisia, mutta niihinkin sisältyy omintakeista huumoria, kuten esimerkiksi luonnollisen kokoiseen "Taivaan portilla" -teokseen (1989). Omasta kodistaan Ahonen loi eräänlaisen kokonaistaideteoksen, joka oli täynnä maalauksia ja veistoksia.


title: Skjern Å

text: Skjern Å on joki Tanskassa. Joki on noin 90 kilometriä pitkä, maan neljänneksi pisin joki. Skjern Å on virtaamaltaan Tanskan vuolain virta: sen keskivirtaama on noin 30 kuutiometriä sekunnissa.


title: Skjern Å

text: Skjern Å saa alkunsa Billundin koillispuolelta, virtaa länteen Jyllannin niemimaan poikki ja laskee Pohjanmereen Skjernin länsipuolella, Ringkøbingin eteläpuolella.


title: Teoria Katherinesta

text: Teoria Katherinesta on yhdysvaltalaiskirjailija John Greenin romaani. Englanninkielinen alkuperäisteos "An Abundance of Katherines" julkaistiin vuonna 2006 ja Helene Bützowin suomenkielinen käännös vuonna 2016. Kirja kertoo lapsinero Colin Singletonista, joka tyttöystävästänsä jättämänä lähtee automatkalle parhaan ystävänsä Hassanin kanssa ja yrittää samalla löytää matemaattisen kaavan, jolla voisi ennustaa romanttisia suhteita.


title: Teoria Katherinesta

text: "Teoria Katherinesta" sai Michael L. Printz -kunniamaininnan vuonna 2007, ja American Library Association valitsi sen yhdeksi vuoden 2007 parhaista nuorten aikuisten kirjoista. Saamastaan tunnustuksesta huolimatta sitä on myyty Greenin kirjoittamista kirjoista vähiten.


title: Jack Hylton

text: Jack Hylton (oik. John Greenhalgh Hilton; 2. heinäkuuta 1892 Great Lever, Lancashire, Iso-Britannia – 29. tammikuuta 1965 Lontoo, Iso-Britannia) oli brittiläinen orkesterinjohtaja ja impressaari, joka nousi huomattavaan asemaan brittiläisten tanssiyhtyeiden aikakaudella 1920–1940-luvuilla.


title: Jack Hylton

text: Jack Hylton (silloin John Greenhalgh Hilton) syntyi Great Leverin kylässä, Lancashiressä lähellä Boltonia vuonna 1892. Hänen isänsä George Hilton oli amatöörilaulaja paikallisessa labour clubissa, ja Jack opetteli soittamaan pianoa ja oli mukana näyttämöllä isänsä kanssa. Myöhemmin isä osti pubin läheltä Little Leveristä. Jack lauloi asiakkaille ja sai nopeasti kutsumanimen ”the singing mill-boy”. Lisäksi hän toimi pianistina monissa yhtyeissä.


title: Jack Hylton

text: Jackilla ei tiettävästi ollut muita ura-aikomuksia kuin esiintymisala. Vuonna 1909, jolloin hän oli vain seitsemäntoistavuotias, hän oli jo kokenut esiintyjä. Hieman myöhemmin hän muutti Lontooseen, jossa hän toimi pianistina 400 Clubilla ja soitti Stroud Haxton Bandin kanssa. Ensimmäisen maailmansodan aikana Hylton toimi 20th Hussarsin kapellimestarina.


title: Jack Hylton

text: Hylton oli naimisissa kahdesti, vuosina 1913–1929 Ennis Parkesin kanssa ja vuosina 1963–1965 Beverley Prowsen kanssa. Hänellä oli kaksi tytärtä ja poika.


title: Jack Hylton

text: Hylton alkoi valittaa 26. tammikuuta 1965 kipua rinnassa ja vatsassa, ja hänet vietiin Lontooseen sairaalaan, jossa hän kuoli sydänkohtaukseen kolme päivää myöhemmin 72-vuotiaana. Hänet on haudattu Pyhän Katariinan hautausmaalle Gosfieldiin Essexiin.


title: Kokoelma- ja konservointikeskus

text: Kokoelma- ja konservointikeskus on Museoviraston vuonna 2016 valmistunut muun muassa museokokoelmien säilytys ja konservointipalveluja tarjoava keskus Vantaan Hakkilassa. Keskus on rakennettu entisen logistiikkakeskuksen tiloihin ja sen pinta ala on 16 000 neliömetriä. Ensimmäiset museoesineet siirrettiin Vantaalle toukokuussa.


title: Kokoelma- ja konservointikeskus

text: Keskuksessa työskentelee parikymmentä työntekijää kuten konservaattoreita ja kokoelmien henkilökuntaa, sekä digitointiprojektien henkilöitä. Keskus tarjoaa kokoelmien hoito- ja säilytyspalveluita myös muille museoille ja tahoille.


title: Kokoelma- ja konservointikeskus

text: Rakennus on pinta-alaltaan suuri, 16 000 neliömetriä, kun Museoviraston keskusvarasto Orimattilassa on 9 600 neliömetriä. Hyllymetrejä on yhteensä noin 25 kilometriä: kuvakokoelmien Journalistisen kuva-arkiston JOKA:n kokoelmien säilytystilassa on noin 12 000 hyllymetriä. Lisäksi sähköisissä siirtohyllyissä hyllytasoja on ensimmäisessä toteutusvaiheessa 8 000 metriä ja kuormalavahyllyissä noin 5 000 metriä.


title: Kokoelma- ja konservointikeskus

text: Olosuhdehallittuja työ- ja säilytystiloja on 14. Tilat täyttävät yhdeksän eri olosuhdevaatimusta. Konservoinnissa ja säilytyksessä on omat työtilat eri materiaaleille sekä pakaste- ja kylmiötiloja. Tiloissa on myös erityislaitteita ja tekniikkaa, jota ei ole muualla Suomessa ja jotka on räätälöity konservoinnin tarpeisiin. Viisimetrinen tyhjiöpakastekuivain on Suomen suurin. Rakennuksessa on röngtenhuone, digitaalinen röngtenlaite, röntgenfluoresenssi (XRF) ja FTIR -laitteet.


title: Kokoelma- ja konservointikeskus

text: Kokoelma- ja konservointikeskukseen sijoitetaan aikaisemmin väliaikaisissa varastoissa eri puolilla eteläistä Suomea säilytetyt Kansallismuseon kokoelmiin kuuluvat esineet ja osa Museoviraston täydestä Orimattilan keskusvaraston kokoelmista, kuten yleisetnografiset eli Euroopan ulkopuoliset kokoelmat ja tulevaisuudessa kaikkien kokoelmien uushankinnat. Orimattilan keskusvarasto on kuitenkin vielä pitkään Kansallismuseon kokoelmien pääsäilytystila. Kokoelma- ja konservointikeskukseen sijoitetaan pysyvästi Journalistien kuva-arkiston JOKA:n 7,5 miljoonaa lehtikuvaa sekä arkeologisia maalöytöjä.


title: Kokoelma- ja konservointikeskus

text: Museoesineiden siirto aloitettiin toukokuussa. Ensimmäisenä siirrettiin suljettujen kartanomuseoiden, Pukkilan kartanon, Anjalan kartanon ja Rapolan kartanon kokoelmia sekä Suomen merimuseon esineistöä.


title: Kokoelma- ja konservointikeskus

text: Kiinteistö toimi ennen tukkuliikke Inex Partners Oy:n logistiikkakeskuksena. Kiinteistön omistaa Kokoelmakeskus Ky, jota edustaa CapMan Real Estate I Ky, jolta Senaatti-kiinteistöt on vuokrannut tilat Museoviraston käyttöön. Vuokrasopimus on 15 vuotta ja vuokrakustannukset 2,2 miljoonaa euroa vuodessa. Tilojen suunnittelu- ja rakennusvaihe kesti vain noin vuoden. Rakennukseen tehtiin muun muassa uudisosa.


title: Maria Ailio

text: Maria Ailio (s. 1964 Helsinki) on suomalainen arkkitehti, joka on erikoistunut korjausrakentamiseen. Hänen laajimpia töitään ovat vuonna 2016 valmistunut Helsingin Luther-kirkon palautus kirkoksi tilan oltua pitkään ravintolana ja Suomen Luterilaisen Evankeliumiyhdistyksen Kokkolan-toimintakeskuksen peruskorjaus. Lisäksi hän on suunnitellut pientaloja.


title: Maria Ailio

text: Ailio on valmistunut arkkitehdiksi vuonna 1991 Teknillisestä korkeakoulusta, ja työskenneltyään useissa toimistoissa hän perusti vuonna 2000 nimeään kantavan toimiston.


Jalkapallon Euroopan-mestaruuskilpailujen 2016 loppuottelu pelattiin 10. heinäkuuta 2016 Stade de Francen stadionilla Saint-Denis'ssä, Ranskassa. Ottelussa ratkaistiin jalkapallon Euroopan-mestaruuskilpailujen 2016 voittaja. Loppuottelussa kohtasivat Portugali, joka oli toista kertaa historiansa aikana loppuottelussa, ja isäntämaa Ranska, joka oli voittanut turnauksen kahdesti aiemmin.


title: Jalkapallon Euroopan-mestaruuskilpailujen 2016 loppuottelu

text: Portugali voitti ottelun jatko-ottelun jälkeen 1–0 saavuttaen maan ensimmäisen Euroopan-mestaruuskilpailujen mestaruuden. Se ei hävinnyt turnauksessa yhtään ottelua.


text: Vuoden 2016 loppuottelu oli Ranskan historian kolmas; se oli voittanut vuoden 1984 loppuottelussa kotikisoissaan Espanjan, ja vuoden 2000 loppuottelussa Italian. Ottelu oli Portugalille maan historian toinen loppuottelu, joista edellinen oli ollut vuoden 2004 hävitty loppuottelu Kreikkaa vastaan.


text: Ottelun ennakkosuosikki oli isäntämaa Ranska, jota brittiläislehti "The Guardian" piti turnauksen ”mukaansatempaavimpana” joukkueena.


text: Ranska ei tehnyt kokoonpanoonsa muutoksia ja se käytti samaa 4–2–3–1 -järjestelmää kuin Saksaa vastaan välierässä. Järjestelmä oli toiminut hyvin turnauksen parhaan maalintekijän Antoine Griezmannin kannalta, joka oli tehnyt viisi maalia tällä järjestelmällä. Moussa Sissoko pelasi tärkeää tasapainoittavaa roolia keskikentällä ja puolustaja Samuel Umtiti esiintyi kolmatta kertaa maajoukkueessa. Portugali käytti 4–4–2 diamond -muodostelmaa ja teki kaksi muutosta edelliseen otteluun: Pepe palasi avauskokoonpanoon oltuaan sivussa loukkaantumisen takia välieräottelusta Walesia vastaan, ja William Carvalho pelasi Danilon sijasta keskikentän pohjalla. Portugali käytti ottelussa punaista kotiasuaan ja Ranska pelasi tummansinisissä väreissä. Portugali voitti kolikonheiton ja aloitti pelin.


text: Ottelun ensimmäinen laukaus tuli Portugalille neljän minuutin kohdalla, kun Nani ampui pallon yli maalin. Ranskan ensimmäinen paikka tuli Sissokolle, joka ampui volleyn maalin yli katsomoon. Kahdeksannella minuutilla Dimitri Payet taklasi rajusti portugalilaiskapteeni Cristiano Ronaldoa polveen ja tämä jäi makaamaan kentän pintaan. Ronaldo pystyi jatkamaan ottelua hetken aikaa, mutta joutui polvivammansa vuoksi jättämään pelin 25. minuutilla. Hänet korvasi Ricardo Quaresma. Ranskan Moussa Sissoko oli hyvässä vireessä ja sai monta tilannetta ensimmäisen puolen tunnin aikana. Ensimmäinen puoliaika päättyi 0–0 lukemissa Ranskan hallitessa palloa 55 prosenttisesti.


text: Toisen puoliajan alussa Ranskalla oli muutama maalintekopaikka, kun Sissoko ja Paul Pogba pääsivät laukomaan, mutta Pepe esti Sissokon laukauksen ja Pogba ampui yli maalin. Ranska teki ensimmäisen vaihtonsa 59. minuutilla, kun Kingsley Coman tuli Dimitri Payetin tilalle. Samalla Ranska vaihtoi ryhmitystään enemmän 4–4–2 -muotoon, jossa Coman pelasi vasemmalla laidalla. Ottelun siihen mennessä paras maalintekopaikka tuli 66. minuutilla, kun Griezmann puski Comanin keskityksestä noin kuuden metrin etäisyydeltä yli maalin. Heti tämän jälkeen Portugali teki toisen vaihtonsa ja João Moutinho korvasi Adrien Silvan. Ottelu oli Moutinholle 90:s Portugalin paidassa. André-Pierre Gignac tuli Olivier Giroudin tilalle 78. minuutilla, ja samalla Portugali vaihtoi Éderin Renato Sanchesin paikalle. Portugalilla oli tilaisuus mennä johtoon ottelun 80. minuutilla, kun Nanin keskitys oli mennä maaliin, mutta maalivahti Hugo Llorisin pelastus ja jatkotilanteesta aiheutunut torjunta piti tilanteen tasoissa. Sissoko ampui kaukolaukauksen muutama minuutti tämän jälkeen, mutta Rui Patrício venyi torjuntaan. Varsinaisen peliajan paras maalintekopaikka tuli Ranskalle lisäajan viimeisellä minuutilla, jolloin Gignac laukaisi pallon vasempaan tolppaan.


text: Jatko-ottelun ensimmäisellä puoliajalla tuli muutama erikoistilanne: 97. minuutilla Portugali sai vapaapotkun 25 metristä, mutta maalia kohti palloa puskenut Pepe oli paitsioasemassa. Tämän jälkeen Ranska sai kaksi kulmapotkua, jotka kuitenkaan eivät tuottaneet tulosta. 108. minuutilla Raphael Guerreiron laukaus osui ylärimaan. Noin minuutti tämän jälkeen vaihdosta kentälle tullut Éder laukoi pallon rangaistusalueen ulkopuolelta vasempaan alakulmaan ohi maalivahti Llorisin. Heti maalin jälkeen Ranska vaihtoi kentälle hyökkääjä Anthony Martialin keskikenttäpelaaja Sissokon tilalle. Ranskan viimeinen tilanne tuli lisäajan viimeisellä minuutilla, kun Martial pääsi kuljettamaan palloa rangaistusalueelle ja laukomaan, mutta pallon pomppiessa Gignacille tämä oli paitsioasemassa. Rui Patrício viivytteli vapaapotkun antamisessa ja sai keltaisen kortin. Vapaapotkun jälkeen tuomari puhalsi pelin päättyneeksi.


title: Molodin taistelu

text: Molodin taistelu ("") käytiin Krimin kaanikunnan ja Moskovan Venäjän armeijoiden välillä vuonna 1572. Se päättyi kahdeksan päivän jälkeen Venäjän ratkaisevaan voittoon ja merkitsi käännettä Venäjän–Krimin sodassa.


title: Molodin taistelu

text: Vuonna 1552 alkanut sota käynnistyi, kun tsaari Iivana IV Julma valtasi Kazanin kaanikunnan, jonka laillisena perijänä Krimin kaani Devlet I Giray piti itseään. Venäjä valtasi myös kaanin tavoitteleman Astrahanin 1554-1556. Krimin kaanikunnan vasalli-isäntä ja liittolainen Osmanien valtakunta osallistui sotaan 1568, mutta turkkilaisten ja tataarien yhteinen sotaretki Astrahaniin 1569 epäonnistui karvaasti. Venäjä ja Osmanien valtakunta solmivat rauhan 1570, jonka jälkeen kaani Devlet jatkoi sotatoimia Venäjää vastaan itsenäisesti. Kaani keräsi armeijan, jonka avulla hän valtasi ja poltti Moskovan 1571 ajaen tsaari Iivanan pakoon kaupungista. Pelastaakseen tilanteen tsaari lupasi kaanille poistuvansa Astrahanista, mutta seuraavana vuonna kaanille valkeni, ettei Iivana aio pitää lupaustaan. Hän keräsi uuden sotajoukon, joka lähti marssille kohti Moskovaa. Tsaari ja hänen kenraalinsa olivat kuitenkin ennakoineet tataarien saapuvan uudelleen ja valmistelleet huolellisesti vastatoimia.


title: Molodin taistelu

text: Armeijat kohtasivat toisensa heinäkuun 1572 lopulla lähellä Molodin kylää noin 50 kilometriä Moskovasta etelään. Taistelussa tuli kuuluisaksi venäläisten käyttämä siirreltävä suoja, guljai-gorod, jonka avulla joukot saattoivat liikkua suhteellisen turvallisesti kevyiden aseiden tulituksessa. Osapuolten kärsimistä tappioista ei ole jäänyt historiaan luotettavia selontekoja, mutta Venäjän voittoon päättyneellä taistelulla oli merkittävä vaikutus osapuolten väliseen voimatasapainoon. Sen vuoksi voidaan olettaa, että tataarien armeija kärsi enemmän tappioina.


title: Molodin taistelu

text: Seurauksena Krimin kaani joutui luopumaan sekä sodan jatkamiseen liittyvistä suunnitelmistaan että aikeistaan vallata Kazanin ja Astrahanin kaanikunnat Venäjältä. Tappio merkitsi Krimin kaanikunnan poliittisen ja sotilaallisen vaikutusvallan heikkenemistä, joka puolestaan antoi tilaa Moskovan Venäjän nousulle. Vasta vuosina 1588-1607 hallinneen kaanin Gazi II Girayn aikana Krimin kaanikunta oli jälleen riittävän vahva voidakseen haastaa Venäjän uudelleen.


title: Maria Kopsakangas-Savolainen

text: Maria Kopsakangas-Savolainen (24. tammikuuta 1970) on suomalainen taloustieteilijä. Hän työskentelee tutkimusprofessorina Oulun yliopiston kauppakorkeakoulussa. Kopsakangas-Savolaisen tutkimukset keskittyvät kestävään energiatalouteen ja sähkömarkkinoiden toimintaan.


title: Maria Kopsakangas-Savolainen

text: Kopsakangas-Savolainen on koulutukseltaan taloustieteen tohtori. Hän väitteli tohtoriksi Oulun yliopistosta vuonna 2002 otsikolla "A Study on the deregulation of the Finnish electricity markets".


title: Tuomas Takalo

text: Tuomas Takalo on suomalainen taloustieteilijä. Hän työskentelee taloustieteen professorina Hankenilla. Takalon tutkimukset käsittelevät muun muassa innovaatioita, immateriaalioikeuksia sekä rahoitusmarkkinoita. Takalo on dosentti Aalto-yliopiston kauppakorkeakoulussa, Jyväskylän yliopiston kauppakorkeakoulussa, Turun kauppakorkeakoulussa sekä Oulun yliopistossa ja lisäksi hän toimii neuvonantajana Kilpailu- ja kuluttajavirastolle. Aiemmin Takalo on työskennellyt muun muassa Suomen Pankin neuvonantajana rahapolitiikka- ja tutkimusosaston tutkimusyksikössä.


title: Tuomas Takalo

text: Takalo on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1999 otsikolla "Essays on the Economics of Intellectual Property Protection".


title: Aurinkoista Amerikkaa

text: Aurinkoista Amerikkaa on toimittaja Urho Toivolan matkakirja vuodelta 1932. Teos kertoo hänen Yhdysvaltain-matkastaan, jonka hän teki vuonna 1930.


title: Aurinkoista Amerikkaa

text: Andrew Carnegien perustama kansainvälinen rauhansäätiö (Carnegie Endowment for International Peace) pyrki edistämään kansainvälistä yhteisymmärrystä järjestämällä toimittajien vaihtovierailuja Yhdysvaltain ja muiden maiden välillä. Vuonna 1930 Keski- ja Pohjois-Euroopasta kutsuttiin neljätoista toimittajaa kahden kuukauden kiertomatkalle Yhdysvaltoihin, heidän joukossaan Suomesta Urho Toivola ("Turun Sanomat"), Ruotsista Sven Backlund ("Nyt Tid"), Virosta Georg Meri (Viron ulkoministeriö) ja Itävallasta Felix Salten ("Neue Freie Presse"). Toimittajat kiersivät Yhdysvaltoja, tapasivat merkkihenkilöitä, kuten presidentti Herbert Hooverin ja Henry Fordin, sekä tavallisia kansalaisia ja tutustuivat nähtävyyksiin.


title: Aurinkoista Amerikkaa

text: Toimittajat saapuivat New Yorkiin laivalla 18. toukokuuta 1930, kiersivät muiden muassa Washingtonin, Atlantan, New Orleansin, Los Angelesin, San Franciscon, Denverin, Chicagon ja Buffalon kautta ja lähtivät paluumatkalle New Yorkista 17. heinäkuuta 1930.


title: Aurinkoista Amerikkaa

text:
"Aurinkoista Amerikkaa" sisältää runsaasti asiatietoa, tilastoja ja taulukoita Yhdysvaltain yhteiskunnasta ja jonkin verran myös omakohtaisia matkakokemuksia. Toivola oli erityisen kiinnostunut koulutuksesta, ja kirjassa on yksityiskohtainen analyysi Denverin koululaitoksesta. Hän selostaa myös yliopistoelämää. Monin paikoin hän vertailee suomalaista ja yhdysvaltalaista opetusta:
”Menneen ajan oppikoulu, vielä parikymmentä vuotta sitten, oli ensi sijassa valmistava koulu, jonka oli annettava oppilailleen ne määrätyt tiedot, jotka vaadittiin korkeakouluihin pyrkijöiltä. Tästä palvelijan asemasta, jossa oppikoulu meillä, kuten monessa muussakin Euroopan maassa, yhä on, on Amerikan oppikoulu suurelta osin vapautunut. Sen yksinomaisena tehtävänä, saatikka sitten päätehtävänä, ei pidetä nuorison valmistamista yliopistoon. Nuorison valmistaminen elämää varten tunnustetaan koulun sekä opetus- että kasvatusohjelman tarkoitukseksi.”


title: Aurinkoista Amerikkaa

text: Toivola esittelee lukijoilleen myös Yhdysvaltain työelämää ja palkkoja, joista eurooppalaisilla oli ollut stereotyyppisiä käsityksiä. Hän toteaa, että hänen matkansa aikana pörssiromahduksen ja työttömyyden vaikutukset eivät vielä näkyneet kaduilla mutta ne ovat sittemmin saaneet ”mittasuhteet, jotka pakottavat kysymään, voiko Amerikkakaan enää kotvaan päästä takaisin siihen hyvään aikaan, josta se viime vuosikymmenen kuluessa ylpeili”.


title: Aurinkoista Amerikkaa

text: Oman lukunsa saavat myös kunnallishallinto ja kaupunkikaavoitus. Kieltolain Toivola arvioi jääneen kuolleeksi kirjaimeksi: ”Suurkaupunkien kunnallishallinto, niin vanha kuin uusikin, katselee sormiensa lävitse, kun on kysymys [kielto]laista, jonka vastustajana lukuisissa [osa]valtioissa on väestön enemmistö.”


title: Khalifa St. Fort

text: Khalifa St. Fort (s. 13. helmikuuta 1998) on trinidadtobagolainen pikajuoksija.


title: Khalifa St. Fort

text: St. Fort juoksi Pekingin MM-kilpailuissa 2015 alkuerissä ankkurina Trinidad-Tobagon 4 × 100 metrin viestijoukkueessa. Alkuerien aika oli sen hetkinen maan ennätys. Hänet korvattiin finaalissa, jossa Trinidad-Tobago juoksi pronssille, Semoy Hackettilla. St. Fort sai kuitenkin mitalin alkueräjuoksunsa ansiosta. Rion olympialaisissa 2016 Trinidad-Tobago sijoittui viidenneksi 4 × 100 metrin viestissä, jossa St. Fort juoksi joukkueen ankkurina. Lontoon MM-kilpailuissa 2017 hän karsiutui 100 metrin alkuerissä ja sijoittui pikaviestissä kuudenneksi.


title: Khalifa St. Fort

text: Vuoden 2015 alle 18-vuotiaiden maailmanmestaruuskisoissa Calissa Kolumbiassa St. Fort sai hopeaa 100 metrin juoksussa ajalla 11,19 s. Vuonna 2016 alle 20-vuotiaiden maailmanmestaruuskisoissa Bydgoszczissa Puolassa St. Fort oli pronssilla ajalla 11,18 s.


title: Lomakeskus Revontuli

text:
Lomakeskus Revontuli on Hankasalmella 9-tien varrella toimiva hotelli ja viihdekeskus. Sen tarjontaan kuuluvat 18-reikäinen golfkenttä, lomamökkitoiminta, kokoussali, ravintola-keilahalli ja musiikkiviihdetoiminta.
Yrittäjä Markku Kinnunen osti konkurssiin menneen Hankamotellin vuonna 1993. Hän oli etsinyt yritystoiminnalleen paikkaa, joka olisi hyvien liikenneyhteyksien varrella ja järven rannalla. Aluksi hän rakennutti alueelle Revontulisalin viihdetoimintaa varten. Toinen askel oli täysimittainen golfkenttä, jonka jäseniksi saatiin nopeasti 4 000 henkilöä, sillä pelaajia saatiin Etelä-Suomesta saakka halvan pelioikeuden houkuttelemana. Toimintaa pyörittää Revontuli Golf Oy. Kolmas iso satsaus oli keilahalli, joka on sijoitettu ravintolan yhteyteen.


title: Fünf Minuten Amerika

text: Fünf Minuten Amerika on itävaltalaisen toimittaja-kirjailijan Felix Saltenin matkakirja vuodelta 1931. Teos kertoo Carnegie-säätiön järjestämästä Yhdysvaltain-matkasta, jolle kutsuttiin Salten ja kolmetoista muuta toimittajaa. Kirja on Saltenin toinen matkakertomus; tätä ennen hän oli 1925 kuvannut Palestiinan-matkaansa teoksessa "Uusia uurtajia vanhassa maassa". Suomesta Yhdysvaltain-matkalle oli kutsuttu "Turun Sanomien" toimittaja Urho Toivola, joka kirjoitti matkasta kirjan "Aurinkoista Amerikkaa". Saltenin teoksesta on julkaistu omakustannesuomennos "Amerikka viidessä minuutissa".


title: Fünf Minuten Amerika

text: Andrew Carnegien perustama kansainvälinen rauhansäätiö (Carnegie Endowment for International Peace) pyrki edistämään kansainvälistä yhteisymmärrystä järjestämällä toimittajien vaihtovierailuja Yhdysvaltain ja muiden maiden välillä. Vuonna 1930 Keski- ja Pohjois-Euroopasta kutsuttiin neljätoista toimittajaa kahden kuukauden kiertomatkalle Yhdysvaltoihin, heidän joukossaan Itävallasta Felix Salten ("Neue Freie Presse"), Suomesta Urho Toivola ("Turun Sanomat"), Ruotsista Sven Backlund ("Nyt Tid") ja Virosta Georg Meri (Viron ulkoministeriö). Toimittajat kiersivät Yhdysvaltoja, tapasivat merkkihenkilöitä, kuten presidentti Herbert Hooverin ja Henry Fordin, sekä tavallisia kansalaisia ja tutustuivat nähtävyyksiin.


title: Fünf Minuten Amerika

text: Toimittajat saapuivat New Yorkiin 18. toukokuuta 1930, kiersivät muiden muassa Washingtonin, Atlantan, New Orleansin, Los Angelesin, San Franciscon, Denverin, Chicagon ja Buffalon kautta ja lähtivät paluumatkalle New Yorkista 17. heinäkuuta 1930.


title: Fünf Minuten Amerika

text: Salten selosti matkaansa följetongeissa, joita julkaistiin "Neue Freie Pressessä" kesäkuun 8. päivästä alkaen, ja ne koottiin kirjaksi vuonna 1931.


title: Fünf Minuten Amerika

text:
Kirjassaan Salten selostaa Yhdysvaltain yhteiskuntaa ja luontoa subjektiivisesta näkökulmasta, ja pääpaino on hänen henkilökohtaisissa vaikutelmissaan ja mielipiteissään. Hän suhtautui maahan sekä ihaillen että kriittisesti; hän esimerkiksi ihailee luonnonnähtävyyksiä, kuten Grand Canyonia ja Yosemitea, mutta pahoittelee luonnonvarojen haaskausta ja metsänhakkuita, jotka olivat johtaneet eroosioon. Arjen ilmiöitä, kuten uskonnollista elämää, mainontaa ja suuria elokuvateattereita, hän tarkastelee välillä ironisesti:
Toisinaan hän havainnollistaa maisemia vertaamalla niitä Eurooppaan, jotta itävaltalaiset lukijat pystyisivät tajuamaan mittasuhteita.


title: Fünf Minuten Amerika

text: Salten oli jo aikaisemmin ollut kiinnostunut tekniikan edistysaskelista, esimerkiksi radiosta, sekä amerikkalaismallisesta tehokkuudesta, ja hänen mukaansa elokuvataiteen mahtava potentiaali jää Hollywoodissa osin hyödyntämättä. Hän selostaa liukuhihnan käyttöä Fordin tehtailla ja omahalaisessa teurastamossa sekä vaikuttuneena että kauhistuneena.


title: Fünf Minuten Amerika

text: Kieltolakiin Salten suhtautuu torjuvasti; hänen mukaansa alkoholinkieltolaki vain innostaa ihmisiä juopottelemaan, koska säilyttääkseen itsekunnioituksensa ihmiset uhmaavat lakeja, jotka tunkeutuvat yksityiselämän piiriin. Yhtä lailla hän arvostelee puritaanisia ”seksuaalikieltolakeja”, koska ne johtavat kaksinaismoralismiin.


title: Fünf Minuten Amerika

text: Useissa kohdin Salten käsittelee Yhdysvaltain mustan väestönosan asemaa. Hän pahoittelee rotuerottelua, jota hän etelävaltioissa näki. Saltenin oli kuitenkin vaikea asettua mustien asemaan, ja hän edustaa aikakautensa rotuopillisia näkemyksiä, mutta hän pyrkii suhtautumaan tilanteeseen avoimin mielin.


title: (469219) 2016 HO3

text: 2016 HO on Apollo-tyypin asteroidi. Se löydettiin Pan-STARRS 1-kartoitusteleskoopilla 27. huhtikuuta vuonna 2016 ja on radaltaan vakain toistaiseksi tunnettu Maan kvasikuu.


title: (469219) 2016 HO3

text: 2016 HO kiertää muiden asteroidien tapaan Aurinkoa, mutta sen rata on sellainen, että kappale pysyy jatkuvasti maapallon läheisyydessä siten, että Maasta katsottuna se näyttää kiertävän Maata. Tämän vuoksi kohdetta kutsutaan kvasikuuksi. Ratalaskujen perusteella 2016 HO:n rata on kuitenkin kvasikuuksi poikkeuksellisen vakaa: se on jäänyt kvasikuuradalle hieman alle sata vuotta sitten ja pysyy tällaisella radalla useita satoja vuosia tulevaisuuteen. Kvasikuuradalla ollessaan 2016 HO:n liike on lukkiutunut siten, että se pysyy koko ajan likimain 38–100 kertaa Kuun etäisyydellä Maasta.


title: (469219) 2016 HO3

text: Kohteen fysikaalisia ominaisuuksia ei juuri tunneta. Sen läpimitta on arviolta 40–100 metriä.


title: (469219) 2016 HO3

text: Kohde ei näillä näkymin muodosta minkäänlaista törmäysuhkaa. Pitkäaikaisen läheisyytensä vuoksi se on kuitenkin hyvinkin potentiaalinen in-situ-toiminnan kohde.


title: Silkkikana

text: Silkkikana on kanarotu, joka on alkujaan kotoisin Itä-Aasiasta. Silkkikanan näkyvin erityispiirre on pehmeän ja tuuhean turkkimainen höyhenpeite. Useimpien lintujen höyhenten ruodosta haarautuvat höydyt ovat kiinnittyneet toisiinsa pienillä väkäsillä, jolloin höyhen pysyy muodossaan, mutta silkkikanoilta nämä väkäset puuttuvat kokonaan, jolloin höyhenten höydyt osoittavat pöyhistyneinä eri suuntiin. Silkkikanoja pidetään toisinaan lemmikkeinä.


title: Giampiero Ventura

text: Giampiero Ventura (s. 14. tammikuuta 1948) on italialainen jalkapallovalmentaja ja entinen pelaaja.


title: Giampiero Ventura

text: Ventura hankki jalkapallo-oppinsa UC Sampdorian juniorijoukkueissa, muttei koskaan onnistunut murtautumaan edustusjoukkueen pelaavaan kokoonpanoon. Hänen pelaajauransa jäi vaatimattomaksi ja hän edusti eri seuroja Serie D:ssä sekä kaudella 1970/71 USD Ennaa Serie C:ssä.


title: Giampiero Ventura

text: Ventura aloitti valmennusuransa niin ikään Sampdoriassa valmentaen ensin juniorijoukkueita. Vuonna 1979 hänestä tuli edustusjoukkueen apuvalmentaja. Ventura jätti seuran vuonna 1981 ja siirtyi päävalmentajaksi Ruentes Rapalloon. Hän luotsasi pieniä italialisseuroja Serie C:ssä, kunnes vuonna 1994 hänet palkattiin Serie B:ssä pelanneen SSC Venezian päävalmentajaksi. US Leccen valmentajana Ventura teki läpimurtoaan johdattamalla joukkueen Serie C:stä aina Serie A:han saakka kahden perättäisen nousun myötä. Ventura itse jätti seuran nousukauden 1996/97 jälkeen siirtyen Cagliari Calcion peräsimeen nostaen seuran Serie A:han, jossa teki itse päävalmentajadebyyttinsä kaudella 1998/99 luotsaamalla Cagliarin sijalle 12. Kesällä 1999 Ventura palasi Sampdoriaan, muttei onnistunut odotuksista huolimatta nostamaan seuraa Serie A:han. Hän valmensi Sampdoria-pestinsä jälkeen muun muassa Udinese Calciota, uudelleen Cagliaria, SSC Napolia sekä Pisa Calciota.


title: Giampiero Ventura

text: Kesäkuussa 2009 Venturasta tuli AS Barin päävalmentaja Antonio Conten siirryttyä uusiin haasteisiin. Venturan debyyttikausi oli menestyksekäs ja hyökkäävää jalkapalloa pelannut Bari keräsi kauden peleistä 50 pistettä tehden näin seuraennätyksen. Kaudella 2010/11 seura vajosi pelilliseen kriisiin, eivätkä siirtomarkkinoiden epäonnistumiset tilannetta auttaneet. Bari vajosi Serie A:n hännille ja Ventura jätti seuran lopulta helmikuussa 2011.


title: Giampiero Ventura

text: Kesäkuussa 2011 Ventura teki vuoden sopimuksen Torinon kanssa. Hän luotsasi seuran Serie B:n kakkoseksi ja takaisin pääsarjaan. Kaudella 2012/13 Torino säilytti liigapaikkansa ollen 16:ta. Kaudella 2013/14 sijoitus parani ja loistavan kauden Venturan alaisuudessa pelannut Torino sijoittui seitsemänneksi ja selvisi mukaan Eurooppa-liigaan 2014/15. Torinon voittokulku jatkui kaudella 2014/15, kun seura eteni Eurooppa-liigassa pudotuspeleihin raivaten tieltään Athletic Bilbaon yhteismaalein 5–4. Tie nousi pystyyn neljännesvälierissä FK Zenit Pietarille. Serie A:ssa Torino voitti ensimmäisen kaupungin derbyn Juventusta vastaan 20 vuoteen. Liigakausi päättyi lopulta yhdeksänteen sijaan. Marraskuussa 2015 Ventura teki kesään 2018 ulottuvan jatkosopimuksen Torinon kanssa. Hän kuitenkin jätti seuran Serie A:n sijaan 12 päättyneen kauden 2015/16 jälkeen.


title: Giampiero Ventura

text: 7. kesäkuuta 2016 Ventura teki kaksivuotisen sopimuksen Italian jalkapalloliiton kanssa. Hn aloittaa Italian maajoukkueen päävalmentajana EM-kisojen jälkeen heinäkuussa 2016. Venturan johdolla Italia jäi toiseksi hävittyään karsinnoissa Espanjalle 2–0 ja pelattuaan tasan Espanjan ja Makedonian kanssa. Jatkokarsinnoissa Italia hävisi vieraskentällä Ruotsille 1–0 ja toisen osaottelun maaliton tasapeli tarkoitti, että Italia jäi MM-lopputurnauksen ulkopuolelle ensimmäistä kertaa 60 vuoteen. Ventura puolustautui katastrofin jälkeen vetoamalla vahvoihin tuloksiin kahden päävalmentajavuotensa aikana. Italian jalkapalloliitto erotti Venturan marraskuussa 2017.


title: Giampiero Ventura

text: Lokakuussa 2018 Venturasta tuli Serie A:n viimeiseksi vajonneen Chievo Veronan päävalmentaja. Venturan pesti jäi vain neljän ottelun mittaiseksi, kun hän erosi tehtävästään 13. marraskuuta 2018.


title: Hard Candy

text: Hard Candy voi tarkoittaa ainakin seuraavia:


title: Juneteenth

text: Juneteenth on Yhdysvalloissa erityisesti afroamerikkalaisten keskuudessa 19. kesäkuuta vietettävä vuosittainen juhlapäivä. Päivänä juhlistetaan afroamerikkalaisten orjuuden päättymistä. Juhlan nimi on yhdistelmä englannin kielen sanoista "June" (suom. "kesäkuu") ja "nineteenth" (suom. yhdeksästoista). Juneteenth sai alkunsa Yhdysvaltain armeijan kenraalimajurin Gordon Grangerin luettua presidentti Abraham Lincolnin antaman orjien vapautusta koskevan Emancipation Proclamation -julistuksen Texasin Galvestonissa 19. kesäkuuta 1865. Julistus oli tullut voimaan jo yli kaksi vuotta aiemmin vuoden 1863 tammikuun alusta, mutta tieto vapaudesta ei ollut kulkenut Texasiin saakka. Kesäkuun 19. hyväksyttiin viralliseksi vapaapäiväksi Texasissa vuonna 1979, ja nykyisin päivällä on virallinen asema useissa Yhdysvaltain osavaltioissa ja kaupungeissa.


title: Magic Potion

text: Magic Potion on The Black Keysin neljäs studioalbumi, joka julkaistiin 12. syyskuuta 2006.


title: Magic Potion

text: Etukannen kuva on Fabergén muna. Takakannen kuvassa on haukka.


title: Magic Potion

text: Kaikki kappaleet kirjoittanut Dan Auerbach ja Patrick Carney.


title: Francisco de Paula Santander

text: Francisco José de Paula Santander y Omaña (2. huhtikuuta 1792 – 6. toukokuuta 1840) oli kolumbialainen sotilas, kenraali ja poliitikko, joka taisteli Simón Bolívarin joukoissa Kolumbian (entinen Uuden-Granadan varakuningaskunta) itsenäisyyden puolesta.


title: Francisco de Paula Santander

text: Santander syntyi Cúcutassa varakkaaseen kreoliperheeseen. 13-vuotiaana hän siirtyi Bogotáan (tuolloin Santa Fé de Bogotá) San Bartolomén kuninkaalliseen korkeakouluun ("el Colegio Real Mayor y Seminario de San Bartolomé") opiskelemaan. Siellä hän opiskeli politiikkaa ja lakioppia. Hän liittyi vuonna 1810 itsenäisyysmielisiin joukkoihin ja myöhemmin hän taisteli Bolívarin joukoissa. Vuonna 1819 Kolumbia vapautettiin espanjalaisjoukoista ja Santander nimitettiin Suur-Kolumbian varapresidentiksi vuonna 1821. Hän ei ollut kiinnostunut osallistumaan Bolívarin muihin sotaretkiin, jotka tähtäsivät muun muassa Venezuelan, Ecuadorin ja Perun vapauttamisiin. Hän oli ennemmin kiinnostunut kehittämään synnyinmaatansa Kolumbiaa poliittisesti. Häntä kutsuttiin lakien mieheksi (""Hombre de las Leyes""). Santander kehitti maansa poliittisia instituutioita ja panosti myös esimerkiksi koulutukseen ja taloudellisiin uudistuksiin. Hän ei kuitenkaan suvainnut toisinajattelua.


title: Francisco de Paula Santander

text: Santanderin ja Bolívarin välit olivat olleet jännittyneet melkein alusta alkaen. Santander oli erottanut Bolívarin alipäällikön José Antonio Páezin (josta tuli myöhemmin Suur-Kolumbiasta itsenäistyneen Venezuelan ensimmäinen presidentti). Bolívar puuttui tilanteeseen ja palautti Páezin aseman. Tämä viilensi Santanderin ja Bolívarin välejä. Lopullinen välirikko johtui poliittisista näkemyseroista. Huonoista kokemuksistaan johtuen Bolívarista oli tullut konservatiivisempi ja hän kannatti tiukkaa keskushallintoa. Santander sen sijaan federalistina kannatti hajautetumpaa hallintoa ja oli myötämielisempi kannattamaan Suur-Kolumbian alueiden itsehallintoa. Bolívar julistautui diktaattoriksi sen jälkeen, kun Santander ja hänen kannattajansa olivat vastustaneet Bolívarin haluamia konservatiivisia muutoksia perustuslakiin. Bolívar joutui murhayrityksen kohteeksi, josta Santanderia syytettiin. Santander oli maanpaossa Bolívarin kuolemaan asti, jonka jälkeen hänestä tuli Kolumbian presidentti vuonna 1832.


title: Francisco de Paula Santander

text: Santander kuoli tuberkuloosiin 6.5.1840 Bogotássa. Bolívar oli kuollut vuonna 1830 ja Santanderin ja Bolívarin kannattajien poliittiset kiistat syvenivät vapaustaistelijoiden kuolemien jälkeen. Santanderin kannattajat puhuivat hajautetun hallinnon, koulutuksen ja laajan äänioikeuden puolesta. Bolívarin kannattajat taas ajoivat vahvaa keskushallintoa ja valtion ja kirkon liittoa voimakkaasti. Santanderin kannattajat muodostivat sittemmin Kolumbian Liberaalipuolueen ja Bolívarin kannattajat perustivat Kolumbian konservatiivisen puolueen. Kolumbian historiaa leimasivat vuosisadan ajan konservatiivien ja liberaalien väliset kiistat ja sodat, jotka huipentuivat La Violenciaan.


title: Francisco de Paula Santander

text: Santanderin ansioina pidetään erityisesti hänen tekemiään poliittisia uudistuksia. Santanderin ja Norte de Santanderin departementit on nimetty hänen mukaansa. Santanderin kuva on 2 000 Kolumbian peson setelissä.


title: Heimir Hallgrímsson

text: Heimir Hallgrímsson (s. 10. kesäkuuta 1967) on islantilainen jalkapallovalmentaja ja entinen pelaaja.


title: Heimir Hallgrímsson

text: Heimir on siviiliammatiltaan hammaslääkäri ja pitänyt vastaanottoa valmennusuransa aikana. Maajoukkuevalmennustehtävien myötä hän on joutunut vähentämään töitään hammaslääkärin vastaanotolla.


title: Heimir Hallgrímsson

text: Heimir pelasi uransa Islannissa edustaen menestysvuotensa ÍBV:n ja Hötturin joukkueita. Peliura kesti aina vuoteen 2007 saakka maan alemmilla sarjatasoilla KFS:n joukkueessa. Heimir aloitti valmennusuransa jo aktiivisella peliurallaan valmentaen Hötturin ja ÍBV:n naisten joukkueita. IBV vakiinnutti Heimirin johdolla paikkansa maan kärkitasolla. Kaudeksi 2002 hän siirtyi ÍBV:n miesten edustusjoukkueen apuvalmentajaksi. Hän nousi elokuussa 2002 loppukaudeksi seuran päävalmentajaksi.


title: Heimir Hallgrímsson

text: Kaudeksi 2003 Heimir palasi ÍBV:n naisten joukkueen peräsimeen ja luotsasi joukkueen kahdesti liigahopealle sekä cupin finaaliin. Elokuussa 2006 hänestä tuli toistamiseen ÍBV:n miesten joukkueen päävalmentaja. Hän ei onnistunut pelastamaan seuraa putoamiselta, mutta jatkoi päävalmentajana ja kauden 2008 päätteeksi nosti ÍBV:n takaisin Islannin liigaan. Heimirin johdolla ÍBV palasi Islannin kärkiseurojen joukkoon sijoittuen kolmanneksi 2010 ja 2011.


title: Heimir Hallgrímsson

text: Lokakuussa 2011 Heimiristä tuli Lars Lagerbäckin apuvalmentaja Islannin jalkapallomaajoukkueeseen. Kaksikko johdatti Islannin MM2014-karsinnoissa jatkokarsintavaiheeseen, mutta jäi kisojen ulkopuolelle hävittyään Kroatialle. Marraskuussa 2013 Heimir nousi jakamaan päävalmentajavastuun Lagerbäckin kanssa. Samalla kerrottiin, että Heimiristä tulee päävalmentaja Lagerbäckin sopimuksen päättymisen jälkeen vuonna 2016. Kaksikon yhteistyö jatkui menestyksekkäästi EM2016-karsinnoissa ja he johdattivat Islannin historiallisesti EM-lopputurnaukseen. Karsinnoissa Islanti hävisi vain kaksi ottelua ja voitti esimerkiksi Alankomaat kahteen kertaan.


title: Heimir Hallgrímsson

text: EM-lopputurnauksessa Islanti jatkoi siitä mihin se karsinnoissa jäi. Avausottelussa tiiviisti puolustanut ja fyysisesti pelannut Islanti pelasi 1–1 tasapelin Portugalia vastaan. Samaan tulokseen päättyi ottelu Unkaria vastaan ja sensaatiomainen 2–1 voitto Itävallasta vei Islannin lohkokakkosena pudotuspeleihin. Neljännesvälierissä Islanti raivasi tieltään Englannin vahvan esityksen jälkeen maalein 2–0. Joukkue sai Ranskassa huikeaa kannatusta ja lähes 10 prosenttia koko maan väestöstä oli paikan päällä kannustamassa joukkuetta menestykseen. Lopulta Islannin historiallinen matka päättyi puolivälierissä 5–2 tappioon Ranskalle. Kisojen jälkeen Lagerbäck jätti tehtänsä valmennustiimissä ja Heimir nousi yksin päävalmentajavastuuseen.


title: Heimir Hallgrímsson

text: Hallgrímsson luotsasi Islannin MM-lopputurnaukseen 2018 karsintalohkonsa voittajana. Lopputurnauspaikka oli Islannin historian ensimmäinen MM-tasolla. Lopputurnauksessa Islanti aloitti yllätyksellä pelaamalla 1-1 tasapelin Argentiinaa vastaan, mutta tappiot Nigerialle ja Kroatialle katkaisivat Islannin tien lohkovaiheeseen. Turnauksen jälkeen Hallgrímsson jätti tehtävänsä.


title: Poliittinen broileri

text: Poliittinen broileri on politiikassa käytetty negatiivissävytteinen termi, jolla tarkoitetaan henkilöä, joka on lähtenyt mukaan politiikkaan olematta juuri ollenkaan mukana työelämässä. Käsitteen kehitti RKP:n kansanedustaja Jutta Zilliacus 1970-luvulla kuvaamaan nuorina politiikkaan ponnahtaneita henkilöitä. Myöhemmin käsitteellä on voitu tarkoittaa myös poliitikkoa, joka on urallaan muuten osoittanut kokemattomuuttaan.


title: Kaijū

text: Kaijū () eli kaijū eiga (, suom. "hirviöelokuva") on japanilaisten elokuvien lajityyppi. Kaijū-elokuvat kuuluvat laajempaan erikoistehostepainotteisten japanilaisten elokuvien eli tokusatsu-elokuvien joukkoon. Lajityypin elokuvissa yksi tai useampi yleensä valtava hirviö aiheuttaa tuhoa ihmisten keskuudessa. Tunnettuja kaijū-elokuvia ovat lajityypin kehittäneen Tōhō-elokuvayhtiön Godzilla-elokuvat. Samantyyppisiä elokuvia on tehty myöhemmin myös Japanin ulkopuolella.


title: Janne Schaffer

text: Jan Erik Tage ”Janne” Schaffer (s. 24. syyskuuta 1945 Tukholma) on ruotsalainen kitaristi ja säveltäjä. Hän on yksi Ruotsin arvostetuimmista sähkökitaristeista ja studiomuusikoista, joka on soittanut noin viidellä tuhannella äänitteellä. Hän on esiintynyt muun muassa Abban, Toto-yhtyeen ja Bob Marleyn kanssa ja tehnyt paljon yhteistyötä in ja Ted Gärdestadin kanssa. Lisäksi hän on tehnyt sooloalbumeja vuodesta 1973 alkaen.


title: Janne Schaffer

text: Vuonna 2009 Schafferin ensimmäinen sooloalbumi "Janne Schaffer" (1973) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Janne Schaffer

text: Janne Schafferin isä soitti viulua ja äiti opetti pianonsoittoa. Poika varttui Blackebergin kaupunginosassa Tukholmassa. Hän soitti aluksi pianoa, mutta vaihtoi sitten sähkökitaraan. Ensimmäisen kitaransa hän teki koulun veistotunnilla. Koulutovereista muodostettujen kitarayhtyeiden jälkeen Schaffer esiintyi 1960-luvulla muun muassa Gunnar Wiklundin, Björn Skifsin ja Ted Gärdestadin kanssa. 1970-luvulla hän tuli tunnetuksi Abba-yhtyeen konserteista ja äänilevyiltä.


title: Janne Schaffer

text: Vuonna 1973 Schaffer aloitti sekä soolouransa että pitkän yhteistyönsä Björn J:son Lindhin kanssa, joka kesti tämä kuolemaan 2013 saakka. Yhtyeitä, joissa Schaffer on soittanut, ovat muun muassa Hörselmat, Grapes of Wrath, Pop Workshop, Dynamite Brass, Opus III, Svenska Löd AB!, Baltik, Ablution, Mads Vinding Group, Midnattsensemblen Paramount, Ralph Lundsten and The Andromeda All Stars sekä Harlequin.


title: Janne Schaffer

text: Vuonna 1980 muodosti Schaffer yhdessä Lasse Åbergin ja Klasse Möllbergin kanssa yhtyeen Electric Banana Band, jossa hän sävelsi ja Åberg sanoitti. Laulut olivat usein ympäristöaiheisia. Ryhmän hittejä olivat ”Banankontakt”, ”Olyckans sång” ja ”Zwampen”.


title: Janne Schaffer

text: Schaffer käyttää pääasiassa Larrivée-sähkökitaraa, jossa on EMG:n yksikelainen mikrofoni. Hän omistaa myös Gibson Les Paul -kitaran vuodelta 1959. Vahvistimena hän käyttää yleensä Peaveytä.


title: Mecania Automation

text: Mecania Automation Oy on suomalainen yritys, joka palvelee teollisuutta yhteistyökumppanina projektitoimituksissa, terveysteknologian tuotantolinjojen ja tuotantolaitteiden valmistamisessa sekä koneiden ja laitteiden sopimusvalmistuksessa.


title: Mecania Automation

text: Kokonaistoimitus sisältää mekaaniikka- ja sähkösuunnittelun sisältäen ohjaussuunnittelun, laitteiston valmistuksen, asennuksen ja tarvittaessa huollon.


title: Mecania Automation

text: Yritys on perustettu v. 1998 nimellä Tikka Automation Oy. Vuonna 2002 otettin käyttöön omat uudet toimitilat Jyväskylässä ja nimi muutettiin Mecania Automation Oy:ksi. Vuonna 2007 Mecania Automation Oy osti Perlos Oyj:n automaatioliiketoiminnan Joensuussa ja perusti samalla Joensuun toimipisteen.


title: Mecania Automation

text: Mecania Automation Oy tarjoaa tuotantoautomaatioratkaisuja teollisuudelle ja sen toimipaikat sijaitsevat Jyväskylässä ja Joensuussa.


title: Electronic Entertainment Expo 2016

text: Electronic Entertainment Expo 2016 (lyh. E3 2016) oli kahdeskymmenestoinen Electronic Entertainment Expo -tapahtuma, joka järjestettiin Los Angeles Convention Centerissä 14.–16. kesäkuuta 2016. Tapahtuman kävijämäärä väheni hieman edelliseen vuoteen verrattuna, noin 50 300 kävijään.


title: Šalva Tšikhladze

text: Šalva Tšikhladze (, , 12. heinäkuuta 1912 Kutaisi, Kutaisin kuvernementti, Venäjän keisarikunta – 14. tammikuuta 1997 Tbilisi, Georgia) oli Neuvostoliittoa edustanut kreikkalais-roomalaisen tyylin painija ja olympiamitalisti.


title: Šalva Tšikhladze

text: 87 kilogramman painoluokassa kilpaillut Tšikhladze saavutti 40-vuotiaana kreikkalais-roomalaisessa painissa olympiahopeaa Helsingissä 1952 hävittyään isäntämaan Kelpo Gröndahlille.


title: Davit Tsimakuridze

text: Davit Tsimakuridze (, , 29. maaliskuuta 1925 Poti, Transkaukasian SFNT – 9. toukokuuta 2006 Tbilisi, Georgia) oli Neuvostoliittoa edustanut vapaapainija ja olympiavoittaja.


title: Davit Tsimakuridze

text: 79 kilogramman painoluokassa kilpaillut Tsimakuridze voitti vapaapainissa olympiakultaa Helsingissä 1952.


title: Nina Vanhatalo

text: Nina Vanhatalo on suomalainen Yle Urheilussa työskentelevä urheilutoimittaja. Hän on selostanut vuodesta 2014 lähtien Ylen kanavilla alppihiihdon arvokisoja ja maailmancupia. Toimittajana hän on toiminut muun muassa yleisurheilussa, suunnistuksessa ja ampumahiihdossa.


title: Nina Vanhatalo

text: Vanhatalo on Urheilutoimittajain liiton hallituksen jäsen.


title: Riku Salminen

text: Riku Salminen (s. 1984/1985) on suomalainen Yle Urheilussa työskentelevä urheilutoimittaja. Hän on selostanut muun muassa jääkiekkoa ja jalkapalloa, yleensä radiossa Yle Puheella. Hän selostaa myös alamäkiluistelua televisiossa. Paremmin Salminen tunnetaan kuitenkin televisiossa Ylen urheilulähetysten studio-isäntänä. Hän on toiminut studio-isäntänä Jalkapallon MM-kisoissa 2014, EM-kisoissa 2016 sekä MM-kisoissa 2018.


title: Riku Salminen

text: Salminen on kotoisin Jyväskylästä.


title: Aleksandr Petrov (jääkiekkoilija)

text: Aleksandr Petrov (s. 25. toukokuuta 1983 Püssi, Viron SNT, Neuvostoliitto) on virolais-italialainen jääkiekkoilija, joka pelaa Italian toiseksi korkeimmalla sarjatasolla Serie B:n Milano Rossoblussa. Hän on pelipaikaltaan keskushyökkääjä. Petrov on aiemmin pelannut ulkomailla myös Venäjällä, Latviassa, Suomessa, Ranskassa ja Norjassa.


title: Aleksandr Petrov (jääkiekkoilija)

text: Petrov aloitti pääsarjauransa vain 15-vuotiaana kotimaansa Meistriliigan Kohtla-Järve Centralissa kaudella 1998–1999. Kolmen siellä vietetyn vuoden jälkeen hän siirtyi kaudeksi 2001–2002 Venäjän toiseksi korkeimmalle sarjatasolle Vysšaja Ligan Spartak Pietariiin, josta Petrov palasi taas Kohtla-Järveen kaudeksi 2002–2003. Kaudeksi 2003–2004 hän siirtyi latvialaiseen HK Liepājas Metalurgsiin, jossa Petrov pelasi sekä kansainvälistä Itä-Euroopan liigaa että Latvian pääsarjaa.


title: Aleksandr Petrov (jääkiekkoilija)

text: Kaudeksi 2004–2005 Petrov siirtyi Suomeen ja Mestis-joukkue Kirkkonummen Salamoiden riveihin. Joukkuetta valmensi hänelle Liepājasta tuttu Vesa Surenkin. Lisäksi joukkueesta Salamoihin siirtyi latvialainen Viktors Bļinovs, jonka kanssa Petrov pelasi valtaosan kaudestaan samassa ketjussa. Kaudeksi 2005–2006 hän siirtyi Italian toiseksi korkeimmalle sarjatasolle Serie A2:n HC Valpelliceen. Petrov oli kevään 2006 karsintasarjan paras pistemies ja maalintekijä tehoilla 6+4=10. Kolmena seuraavana kautena hän eteni Valpellicen kanssa Serie A2:n finaaliin. Kaudella 2008–2009 joukkue voitti runkosarjan, mutta hävisi finaalisarjan SSI Vipitenolle otteluvoitoin 3–0. Valpellice lunasti kuitenkin kauden jälkeen sarjapaikan Serie A:han, jossa Petrov jatkoi kaudella 2009–2010.


title: Aleksandr Petrov (jääkiekkoilija)

text: Petrov palasi kaudeksi 2010–2011 Serie A2:een ja siirtyi Real Torino HC:n paitaan. Hän oli joukkueen paras maalintekijä ja toiseksi paras pistemies David Strickerin jälkeen tehoilla 28+31=59. Pudotuspeleissä he jakoivat Torinon sisäisen pistepörssin voiton Petrovin voitettua myös sisäisen syöttöpörssin tehoilla 1+4=5. Kauden 2011–2012 hän pelasi Ranskan toiseksi korkeimmalla sarjatasolla FFHG Division 1:ssä Montpellier AHC:n riveissä. Kaksi seuraavaa kautta Petrov pelasi Norjan kakkossarjatasolla 1. divisjonin Kongsvinger Knightsissa. Hän oli kaudella 2012–2013 joukkueen paras syöttäjä ja jakoi sisäisen pistepörssin voiton Darius Lelenasin kanssa tehoilla 38+34=74. He jakoivat koko sarjan pistepörssin neljännen sijan. Kaudella 2013–2014 Petrov voitti koko 1. divisjonin piste- ja syöttöpörssin tehoilla 29+40=69. Hän oli myös Kongsvingerin paras maalintekijä. Petrov voitti myös sarjan tehotilaston lukemalla +51.


title: Aleksandr Petrov (jääkiekkoilija)

text: Kaudeksi 2014–2015 Petrov palasi Italiaan ja siirtyi vuoden mittaisella sopimuksella Serie A:n Milano Rossobluun. Kaudeksi 2015–2016 hän palasi HC Valpelliceen. Petrov voitti joukkueen sisäisen piste- ja maalipörssin tehoilla 18+21=39, kuten myös jaetusti Italian cupissa tehoilla 3+4=7. Serie A:n pudotuspeleissä hän jakoi Valpellicen sisäisen pistepörssin voiton kolmen muun pelaajan kanssa tehoilla 3+5=8. Petrov voitti Italian cupin. Kaudeksi 2016–2017 hän palasi vuoden mittaisella sopimuksella Milano Rossobluun pelaamaan sarjatasoa alemmas Serie B:hen. Petrov sijoittui tehoilla 23+27=50 koko sarjan pistepörssissä toiseksi edellään vain joukkuetoveri Dominic Perna. Hän voitti kauden päätteeksi Serie B:n mestaruuden ja kauden aikana myös Italian cupin.


title: Aleksandr Petrov (jääkiekkoilija)

text: Petrov edusti Viroa I-divisioonan MM-kilpailuissa vuosina 2001, 2003, 2004, 2005, 2006, 2007, 2008 ja 2011. Vuoden 2003 turnaus päättyi B-lohkon pronssiin. Vuoden 2008 turnauksessa hän toimi joukkueensa kapteenina, voitti sisäisen syöttöpörssin sekä jakoi sisäisen pistepörssin voiton Maksim Ivanovin ja Andrei Makrovin kanssa neljällä syöttöpisteellään. Petrov pelasi myös IB-divisioonan MM-kilpailuissa vuosina 2016 ja 2017 toimien molemmissa turnauksissa Viron varakapteenina. Ensimmäisessä turnauksessa hän jakoi joukkueen sisäisen syöttöpörssin voiton Robert Rooban kanssa neljällä syöttöpisteellään.


title: Aleksandr Petrov (jääkiekkoilija)

text: Petrov pelasi myös II-divisioonan MM-kilpailuissa vuosina 2002, 2009 ja 2010, joista vuoden 2002 ja 2010 turnaukset päättyivät lohkokultaan ja vuoden 2009 turnaus A-lohkon hopeaan. Hän voitti koko vuoden 2009 turnauksen pistepörssin ja jakoi maalipörssin voiton joukkuetoverinsa Vassili Titarenkon kanssa tehoilla 9+10=19. Petrov valittiin turnauksen parhaaksi hyökkääjäksi. Hän pelasi myös IIA-divisioonan MM-kilpailuissa vuonna 2012, jolloin Petrov voitti kultaa. Hän oli Viron paras pistemies ja syöttäjä tehoilla 5+7=12 sekä jakoi sisäisen maalipörssin voiton Aleksei Sibirtsevin kanssa. Petrov valittiin turnauksen parhaaksi hyökkääjäksi. Hän pelasi myös Torinon olympiakisojen 2006 ja Pyeongchangin olympiakisojen 2018 karsinnoissa, joista jälkimmäisen turnauksen esikarsintavaiheessa Petrov jakoi Viron sisäisen pistepörssin voiton Robert Rooban ja Andrei Maktorvin kanssa tehoilla 2+2=4.


title: Aleksandr Petrov (jääkiekkoilija)

text: Petrov pelasi myös alle 20-vuotiaiden C-sarjan MM-kilpailuissa vuonna 2000 sekä II-divisioonan MM-kilpailuissa vusoina 2001 ja 2003. Hän voitti koko vuoden 2003 turnauksen piste- ja maalipörssin tehoilla 16+10=26. Petrov pelasi myös III-divisioonan MM-kilpailuissa vuonna 2002, jolloin hän myös voitti pistepörssin tehoilla 10+6=16. Petrov pelasi myös alle 18-vuotiaiden II-divisioonan MM-kilpailuissa vuonna 2001, jolloin hän oli Viron paras syöttäjä kuudella syöttöpisteellään. Petrov pelasi myös alle 18-vuotiaiden I-divisioonan EM-kilpailuissa vuosina 1999 ja 2000.


title: Aleksandr Petrov (jääkiekkoilija)

text: Petrovilla on italialainen vaimo Miriam ja tytär Alyssa. Hän sai itse Italian kansalaisuuden vuonna 2014.


title: Matti Liski

text: Matti Liski on suomalainen taloustieteilijä. Hän työskentelee professorina Aalto-yliopiston kauppakorkeakoulun taloustieteen laitoksella. Liski on Helsingin yliopiston taloustieteen dosentti.


title: Matti Liski

text: Liski on koulutukseltaan kauppatieteiden tohtori. Hän väitteli tohtoriksi Helsingin kauppakorkeakoulusta vuonna 1997.


title: Jędrzej Taranowski

text: Jędrzej Taranowski 1500- ja 1600-luvuilla elänyt puolalainen diplomaatti, joka muun muassa toimi Puola-Liettuan valtioliiton lähettiläänä Osmanien valtakuntaan ja Krimin kaanikuntaan.


title: Jędrzej Taranowski

text: Useiden diplomaattien lailla Taranowski kirjoitti ylös havaintoja tehdessään valtiovierailuja muihin maihin. Hänen kuvauksensa ovat parhaimmillaan värikkäitä ja seikkaperäisiä. Vuonna 1569 hän teki matkan Istanbuliin ja pohjois-Kaukasiaan, jossa hän kirjoitti ylös vaiheikkaan kuvauksen Astrahanin sotaretkeltä palaavan turkkilaisista ja tataareista kootun armeijan kärsimyksistä. Turkkilainen historiotsija Akdes Nimet Kurat löysi kuvauksesta vanhan saksankielelle käännetyn version Wienin valtionarkistosta 1960-luvulla.


title: Jędrzej Taranowski

text: 1569 uusi liittovaltio Puola-Liettua oli sodassa Venäjää vastaan. Myös suunnallaan Venäjää vastaan sotineet Osmanien valtakunta että Krimin tataarit näkivät Puola-Liettuassa mahdollisen liittolaisen. Liittovaltio oli myös halukas edistämään hyviä suhteita osmaneihin ja tataareihin yhteistä vihollista vastaan, joten tuolloin jo kokeneen Jędrzej Taranowskin johtama kuninkaallinen lähetystö matkusti Istanbuliin heinäkuussa 1569. Yksi hänen tavoitteistaan oli neuvotella puolalaisen diplomaatin Alexandr Władzickin vapautus Krimin kaanin Devlet I Girayn vankeudesta. Koska kaani oli sotaretkellään osmanijohto kutsui Taranowskin tutustumaan tilanteeseen rintamalla. Hän matkusti Astrahaniin Don- ja Volga-jokien väliselle alueelle paikkaan, jota kutsuttiin nimellä Perevoloka. Täältä hän löysi osan osmanisotaretkikunnasta, jolle oli jo annettu vetäytymiskäsky alueelta. Hän ratsasti yhä eteenpäin ja löysi Devlet Girayn keskeltä aroa jääden tämän vieraaksi. Hän osallistui turkkilaisarmeijan paluumarssiin, jonka aikana sotaretkikunta koki suurimmat tappionsa. Vedetöntä ja kuivaa aroa, jonka hän nimesi osasyyksi sotaretkikunnan ongelmaan, hän kutsui nimityksellä "tyhjät kentät". Vesi, jota joukot löysivät maastosta oli Taranowskin mukaan hapanta, kuraista ja matojen saastuttamaa. Kun satoi hän todisti, kuinka janoonsa kuolevat sotilaat kaivoivat kuoppia maahan vangitakseen niihin sadevettä. Eräässä tapauksessa muuan tataari oli lupautunut maksua vastaan viemään viidensadan vahvuisen turkkilaisosaston raikkaille vesilähteille. Kun turkkilaiset olivat antaneet tälle kaikki rahansa, tataari oli kadonnut jättäen miehet oman onnensa nojaan. Vain neljä selviytyi hengissä muiden luokse kertomaan osaston kohtalosta. Lokakuussa vetäytyvän armeijan kärsimä nälkä ja jano koetteli jo diplomaattia itseään. Hyiset syyssateet toivat joukoille vettä, mutta kylmä ilma ja nälkä pysyivät tappavana yhdistelmänä. Taranowski kuvaili oloja jo sellaisiksi, että kuoleminen alkoi tuntua mielekkäämmältä kuin elämän jatkaminen.


title: Jędrzej Taranowski

text: Taranowski lähetettiin Istanbuliin ja Bahtšisaraihin useamman kerran. Vuonna 1577 hänet lähetettiin varmistamaan valtioliiton sekä osmanien ja tataarien välisen rauhan pysyvyys, jotta Puola-Liettua voisi turvallisesti aloittaa sodan Venäjää vastaan, mutta tällä kertaa Venäjää kohtaan taisteluhalunsa menettänyt ja sen kanssa neuvotellut Devlet I Giray pani hänet arestiin.


title: Jędrzej Taranowski

text: Vaikka Taranowski piti osaltaan pitkään yllä diplomaattisuhteita puolalaisten ja turkkilaisten välillä, hän ei silti hyväksynyt Osmanien valtakunnan alueella asuneiden puolalaisten ylimysten keskuudessa vallinnutta trendiä, jossa he omaksuivat turkkilaisten kulttuurin. Vuonna 1633 Taranowski kirjoitti runon, jossa hän valitti aiheesta:


title: Storå (Tanska)

text: Storå on joki Tanskassa Jyllannin niemimaan pohjoisosassa. Se on noin 100 kilometriä pitkä ja maan toiseksi pisin joki. Storå saa alkunsa Ikastin kaakkoispuolelta, virtaa luoteeseen kohti Holstebrota ja laskee Pohjanmereen Vembin lounaispuolella.


title: Guljai-gorod

text: Guljai-gorod (, "liikutettava kaupunki") oli Moskovan Venäjän armeijan 1400–1600-luvuilla käyttämä liikuteltava linnoitus. Se tarjosi suojaa käsiaseilla ammuttuja nuolia ja kuulia vastaan sekä myös näkösuojan viholliselta. Se soveltui hyvin esimerkiksi aron kaltaisille avoimille taistelukentille, joiden maastossa ei ollut luonnollisia suojia, kuten puita tai jyrkkiä maastomuodostelmia.


title: Guljai-gorod

text: Englantilainen aikalaisdiplomaatti Giles Fletcher kirjoitti ylös havaintojaan nähtyään guljai-gorodin Moskovassa vuoden 1588 aikoihin. Hänen näkemänsä guljai-gorod oli kaksinkertainen muurirakennelma, jonka yläosa oli suora tai sahalaitainen ja joka oli koottu valmiista puulevyistä, joihin oli leikattu ampuma-aukkoja. Nämä puulevyt liu'utettiin pienten pyrien tai suksien päälle, ja ne lukkiutuivat paikalleen "ilman minkäänlaisten puuseppien tai apuvälineiden apua, koska kehikon osat oli leikattu niin että ne lukittuisivat toisiinsa". Rakenteista kasattujen vierekkäisten seinien välinen etäisyys oli noin kolme metriä, mikä oli riittävä tila jalkaväelle, jotta sotilaat saattoivat ampua ja ladata aseensa.


title: Guljai-gorod

text: Krimin tataareja vastaan käydyssä Molodin taistelussa 1572 niiden katsotaan olleen ratkaisevana apuna. Sotilaallisista tapahtumista kertova aikalaiskirja "Razriadnaja kniga" kuvailee, kuinka voivodi Mihail Vorotynskijin käytti guljai-gorodia Molodissa. Hän sijoitti joukkojen pääosan sen suojiin. Siirrettävän linnakkeen ampuma-aukoista avattu tarkka tulitus, sekä sen tarjoaman näkösuojan turvin tehty ratsuväen yllätyshyökkäys ajoi tataarit sekasortoon.


title: Guljai-gorod

text: Guljai-gorodin periaatteella toimivat suojat eivät olleet ennennäkemättömiä sodankäynnissä, vaan esimerkiksi hussilaissodissa böömiläiset kapinalliset olivat käyttäneet tarkoitukseen muokattuja vankkureita sotilaiden suojina taistelukentillään. Guljai-gorod menetti merkityksensä 1600-luvun lopulla kenttätykistön yleistyttyä ja kehityttyä raskaammaksi.


title: Aarne Pilto

text: Aarne Pilto (s. 1935 Utajärvi) on Helsingissä asuva kirjailija.


title: Aarne Pilto

text: Pilto syntyi Utajärven Yli-Utoksella, mutta muutti jo nuorena Helsinkiin. Toimittuaan eri ammateissa hänestä tuli yrittäjä. Kirjailijaksi Pilto ryhtyi vasta varttuneella iällä. Hänen ensimmäiset teoksensa olivat omaelämäkerrallisia romaaneja, lapsuusajasta kertova esikoisteos "Kasvupaikka" ilmestyi vuonna 2010. Pilto on julkaissut seuraavat teokset:


title: Imre Kovács

text: Imre Kovács (26. marraskuuta 1921 Budapest – 9. maaliskuuta 1996 Budapest) oli unkarilainen jalkapalloilija ja olympiavoittaja.


title: Imre Kovács

text: Kovács voitti Unkarin miesten maajoukkueessa olympiakultaa Helsingissä 1952. Hän oli mukana myös MM-hopeaa saavuttaneessa Unkarin joukkueessa Sveitsissä 1954 muttei pelannut.


title: László Budai

text: László Budai (19. heinäkuuta 1928 Budapest – 2. heinäkuuta 1983 Budapest) oli unkarilainen jalkapalloilija ja olympiavoittaja.


title: László Budai

text: Budai voitti Unkarin miesten maajoukkueessa olympiakultaa Helsingissä 1952 ja MM-hopeaa Sveitsissä 1954. Hän oli mukana Unkarin joukkueessa myös Ruotsin MM-kilpailuissa 1958 muttei pelannut.


title: Edson Puch

text: Edson Raúl Puch Cortés (s. 9. huhtikuuta 1986 Iquique, Chile) on chileläinen jalkapalloilija. Pelipaikaltaan hän on oikea laitalinkki. Puch edustaa Ecuadorin Serie A:ssa pelaavaa LDU Quitoa.


title: Edson Puch

text: Puch on edustanut aiemmin chileläisiä Huachipatoa (2005–2006), Deportes Iquiquetä (2007–2009, lainalla 2012–2013) sekä Universidad de Chileä (2009–2011), dubailaista Al Waslia (2011–2014) ja argentiinalaista Huracánia (2015). Heinäkuussa 2016 hän siirtyy meksikolaiseen Necaxaan.


title: Edson Puch

text: Chilen maajoukkueessa Puch pelasi ensimmäisen ottelunsa toukokuussa 2009, kun Chile hävisi ystävyysottelussa Japanille 0–4. Hän pelasi yhteensä kuusi ystävyysottelua vuosina 2009–2012. Vuosina 2013–2015 Puch ei pelannut maaotteluita. Siitä huolimatta hänet valittiin Copa Américaan 2015, jonka Chile lopulta voitti. Puch joutui kuitenkin jäämään pois turnauksesta loukkaantumisen vuoksi, ja Francisco Silva sai hänen paikkansa. Puch pelasi maajoukkueessa seuraavan kerran toukokuussa 2016 ja tuli valituksi Copa América Centenarioon, jossa pelasi ensimmäisen kilpailullisen maaottelunsa 30-vuotiaana Chilen voittaessa alkulohkovaiheessa Bolivian 2–1. Turnauksen puolivälierässä Puch teki ensimmäiset kaksi maajoukkuemaaliaan Chilen voittaessa Meksikon 7–0.


title: Gusztáv Sebes

text: Gusztáv Sebes (22. tammikuuta 1906 Budapest, Itävalta-Unkari – 30. tammikuuta 1986 Budapest) oli unkarilainen jalkapallovalmentaja ja jalkapalloilija. Hän jäi historiaan Unkarin 1950-luvun menestyksekkään Kultaisen joukkueen päävalmentajana.


title: Gusztáv Sebes

text: Unkarin miesten maajoukkue voitti Sebesin päävalmentajuuden aikana 1949–1957 olympiakultaa Helsingissä 1952 ja MM-hopeaa Sveitsissä 1954. Joukkue aiheutti myös Englannin miesten maajoukkuehistorian ensimmäisen kotitappion vuonna 1953.


title: Billy Cotton

text: William Edward "Billy" Cotton (6. toukokuuta 1899 Lontoo – 25. maaliskuuta 1969 Lontoo) oli brittiläinen orkesterinjohtaja ja viihdyttäjä, yksi harvoista aikansa orkesterinjohtajista, joiden orkesteri selvisi brittiläisten tanssiyhtyeiden aikakaudesta ja pysyi suosittuna vielä sen jälkeenkin. Nykyisin Cotton muistetaan lähinnä urastaan radio- ja tv-persoonana. Hänen omaelämäkertansa, ""I Did it My Way"" julkaistiin postuumisti vuonna 1970.


Luettelo Vaasan julkisista taideteoksista ja muistomerkeistä sisältää Vaasan pysyvät julkiset patsaat, muistomerkit ja muistolaatat. Vaasaan on liitetty Vähänkyrön kunta vuonna 2013 ja osa Sulvan kuntaa vuonna 1973. Muistolaatat ovat omassa kappaleessaan.


title: Željko Petrović

text: Željko Petrović (), s. 13. marraskuuta 1965) on montenegrolainen jalkapallovalmentaja ja entinen keskikenttäpelaaja.


title: Željko Petrović

text: Petrović aloitti pelaajauransa FK Nikšićissä, mutta läpimurtonsa hän teki FK Budućnostissa, johon siirtyi vuonna 1987. Hän siirtyi kolmen kauden jälkeen suurseura Dinamo Zagrebiin, jossa pelasi kauden 1990/91 oikeana laitapakkina. Hyvät esitykset poikivat siirroon Espanjaan, jossa peliaika Sevillassa jäi kuitenkin vähiin ja yhden kauden jälkeen hän siirtyi FC Den Boschiin. Seura putosi Petrovićin debyyttikaudella Eerste Divisiehen, jossa miehen vastuu puolustuksessa kasvoi vaikka seuran kausi kokonaisuutena jäikin heikoksi.


title: Željko Petrović

text: Kesällä 1994 Petrović siirtyi RKC Waalwijkin, jossa hän pelasi kaksi loistavaa kautta nousevana laitapuolustajana. Maaleja syntyi 60 liigaottelussa yhteensä 13. Hyvät esitykset poikivat Petrovićille siirron suurseura PSV Eindhoveniin, jossa hän voitti kaudella 1996/97 Alankomaiden mestaruuden. Toisella kaudella peliaika väheni ja Petrović siirtyikin kauden jälkeen japanilaiseen Urawa Red Diamondsiin. Hän palasi kesällä 2000 takaisin RKC Waalwijkiin, jossa lopetti aktiiviuransa 38-vuotiaana kauden 2003/04 jälkeen.


title: Željko Petrović

text: Maajoukkuetasolla Petrović edusti Jugoslaviaa 18 A-maaottelussa. Hän oli mukana MM-kisoissa 1998 pelaten kaikissa neljässä ottelussa Jugoslavian edetessä neljännesvälieriin.


title: Željko Petrović

text: Valmennusuransa Petrović aloitti Ruud Gullitin apuvalmentajana Feyenoordissa kaudella 2004/05. Päävalmentajadebyyttinsä hän teki portugalilaisen Boavistan peräsimessä elokuussa 2006. Hän kuitenkin erosi tehtävistään jo lokakuussa. Kesäkuussa 2007 hän palasi vanhan seuransa RKC Waalwijkin palvelukseen päävalmentajaksi. Hän luotsasi seuran Eerste Divisien kakkoseksi, mutta seura ei nousukarsinnoissa onnstunut lunastamaan paikkaansa liigassa. Kauden jälkeen hän siirtyi RKC:sta Martin Jolin apuvalmentajaksi HSV:n joukkueeseen. Kausi 2008/09 sujui hyvin, mutta Jol valmennustiimeineen jätti seuran kesällä 2009.


title: Željko Petrović

text: Heinäkuussa 2010 Petrovićin valmennusura jatkui Englannin Valioliigassa West Ham Unitedin apuvalmentajana. Hän sai kuitenkin potkut seurasta jo marraskuussa 2010. Potkujensa jälkeen Petrović palasi Urawa Red Diamondsiin, kun hän aloitti tammikuussa 2011 seuran päävalmentajana. Joukkue vajosi hänen johdollaan Japanin liigan putoamiskamppailuun ja lopulta seurajohto erotti Petrovićin lokakuussa 2011.


title: Željko Petrović

text: Urawa-potkujensa jälkeen Petrović toimi Guus Hiddinkin apuvalmentajana FK Anži Mahatškalassa. Syksyllä 2014 hän toimi Dick Advocaatin apuvalmentajana Serbian jalkapallomaajoukkueessa ja jatkoi yhteistyötä Sunderlandissa kesällä 2015. Heikot tulokset johtivat kuitenkin Advocaatin valmennustiimin eroon lokakuussa 2015.


title: Željko Petrović

text: Kesäkuussa 2016 Petrovićista tuli ADO Den Haagin päävalmentaja. ADO vajosi Petrovićin johdolla Eredivisien häntäpäähän. Seurajohto antoi hänelle potkut helmikuun alussa 2017, kun ADO oli pudonnut putoamiskarsintaviivan alapuolelle.


title: Salomon Könönen

text: Salomon Könönen (8. kesäkuuta 1916 Rieponlahti, Suonenjoki – 21. helmikuuta 1979 Kotka) oli suomalainen kestävyysjuoksija.


title: Salomon Könönen

text: Salomon Könönen sijoittui vuoden 1948 Lontoon olympialaisissa 10 000 metrin juoksussa 7. sijalle. Hän oli kovassa helteessä ainoa suomalainen, joka pääsi maaliin asti.


title: Salomon Könönen

text: Salomon Könönen avioitui vuonna 1949 opettaja Greta Mai Wegeliuksen kanssa. Perheeseen syntyi neljä lasta, kaksi poikaa ja kaksi tytärtä. Salomon asui perheineen ensin Tiutisen saaressa ja 1957 alkaen Karhulan Hovilaan rakentamassaan omakotitalossa kuolemaansa asti.


title: Salomon Könönen

text: Salomon toimi lähes 30 vuotta huoltopoliisina Kotkan poliisilaitoksella, josta jäi eläkkeelle kesällä 1974 vanhempana konstaapelina.


title: Salomon Könönen

text: Salomon oli ahkera marjastaja ja sienestäjä. Hän lenkkeili ja hiihti paljon luonnossa. Myös kotipuutarhan hoito oli hänelle mieluista.


title: Salomon Könönen

text: Salomon Könönen osallistui suojeluskuntalaisena talvi- ja jatkosotaan, jossa hän toimi muun muassa kaukopartiointitehtävissä. Sotilasarvoltaan hän oli ylikersantti.


title: Mirosław Kuczyński

text: Mirosław Kuczyński (s. 1947) on puolalainen kilpauransa päättänyt koripalloilija.


title: Mirosław Kuczyński

text: Legia Varsovaa edustanut Kuczyński saavutti Puolan maajoukkueessa EM-pronssia Suomesta 1967.


title: Matthew Santoro

text: Matthew Santoro (s. 16. heinäkuuta 1985 Welland, Ontario, Kanada) on kanadalainen YouTube-persoona, entinen kirjanpitäjä ja näyttelijä. Hän tekee top 10 -listoja ja "50 Amazing Facts to Blow Your Mind" -sarjaa, joita hän lähettää YouTuben pääkanavalleen maanantaisin ja perjantaisin. Lisäksi hän ylläpitää videoblogikanavaa, jolle hän lähettää uusia videoita päivittäin sekä pelikanavaa, jonne hän lähettää uusia videoita kolme kertaa viikossa. Vuonna 2016 hän julkaisi kirjan "Mind = Blown".


title: Matthew Santoro

text: Kesäkuussa 2016 Santoron pääkanavalla oli 5,4 miljoonaa tilaajaa ja hänen videoitaan on katsottu lähes 710 miljoonaa kertaa. Hän rekisteröityi YouTubeen 13. helmikuuta 2010.


title: Matthew Santoro

text: Hän tulee esiintymään "" -elokuvassa zombina. Hän työskenteli Lilly Singhin, Olga Kayn, Toby Turnerin, Arnold Schwarzeneggerin ja monien muiden kanssa "Terminator Genisys: The YouTube Chroniclesin", "Terminator Genisys" -elokuvan oheissarjan parissa.


title: Matthew Santoro

text: Matthew Santoro asuu Torontossa.


title: Universal Motown Records

text: Universal Motown Records oli levy-yhtiö, joka toimi Universal Motown Republic Groupin merkkinä. Se oli nykyajan ruumiilistuma legendaarisesta Motown Recods-yhtiöstä ja UMG:n "urbaani" puoli, vaikka sillä ja sen alayhtiöillä oli myös joitain rock-artisteja.


title: Universal Motown Records

text: Vuonna 2005 Motown Records yhdistettiin Universal Recodsin urbaanien artistejen kanssa Universal Motown Recordsin luomiseksi Elektra Recordsin entisen toimitusjohtajan, Sylvia Rhonen johdolla ja se asetettiin hiljattain luodun Universal Motown Republic Groupin kattojaon alle. Motown Records alkoi juhlimaan sen viidettäkymmenettä vuosipäivää (tammikuu 12, 2009) myöhään vuonna 2008, mikä sisälsi "The Complete No. 1-"boksin julkaisun sisältäen Motownin ensimmäiset hitit Billboardin pop-, R&B- ja disko-listoilta, klassisen aikakauden Motownin albumeiden uudenjulkaisun CD:llä ja muut suunnitellut tapahtumat, jotka julkaistiin yhteistyössä Universal Music Groupin luettelojaon kanssa.


title: Universal Motown Records

text: Universal Motown Republic Groupissa tehtiin muutoksia vuonna 2011 ja Motown Records erotettiin Universal Motown Recordista sekä kattoyhtiöstä ja yhdistettiin The Island Def Jam Music Groupiin, mikä teki Universal Republic Recordsista erillisen yhtiön ja sulki Universal Motown Republic Groupin. Vuonna 2012, Universal Republic Records muutti nimensä takaisin Republic Recordsiin ja kaikki artistit siirtyivät sinne.


title: Bolesław Kwiatkowski

text: Bolesław Jan Kwiatkowski (s. 28. heinäkuuta 1942 Varsova) on puolalainen kilpauransa päättänyt koripalloilija.


title: Bolesław Kwiatkowski

text: Kwiatkowski saavutti Puolan maajoukkueessa EM-kilpailuista pronssia Suomesta 1967. Kesäolympialaisissa Kwiatkowski sijoittui Puolan maajoukkueessa kuudenneksi Méxicossa 1968. Lisäksi hän pelasi vuoden 1967 MM-kilpailuissa ja vuoden 1969 EM-kilpailuissa.


title: Włodzimierz Trams

text: Włodzimierz Bonifacy Trams (s. 12. toukokuuta 1944 Varsova) on puolalainen kilpauransa päättänyt koripalloilija.


title: Włodzimierz Trams

text: Trams saavutti Puolan maajoukkueessa EM-kilpailuista pronssia Suomesta 1967. Kesäolympialaisissa Trams sijoittui Puolan maajoukkueessa kuudenneksi Méxicossa 1968. Lisäksi hän pelasi vuoden 1967 MM-kilpailuissa ja vuoden 1969 EM-kilpailuissa.


title: Czesław Malec

text: Czesław Malec (26. kesäkuuta 1941 Krzemieniec – 18. heinäkuuta 2018 Assevent, Ranska) oli puolalainen koripalloilija.


title: Czesław Malec

text: Malec saavutti Puolan maajoukkueessa EM-kilpailuista pronssia Neuvostoliitosta 1965 ja Suomesta 1967. Kesäolympialaisissa Malec sijoittui Puolan maajoukkueessa kuudenneksi Méxicossa 1968. Lisäksi hän pelasi vuoden 1967 MM-kilpailuissa.


title: Abeille Bourbon

text: Abeille Bourbon on ranskalainen 80-metrinen valtamerihinaaja ja monitoimialus, jonka tehtäviin kuuluu meripelastus, hinaus, palontorjunta ja erilaiset saattotehtävät. Aluksen omistaa Bourbon-yhtymä. Ranskan laivasto on tilannut aluksen pitkäaikaisesti käyttöönsä. Alusta operoi Abeilles International (Les Abeilles), joka on osa Bourbon-yhtymää. "Abeille Bourbon" valmistui vuonna 2005 ja sen kotisatama on Brest Ranskan Finistèren departementissa. Se hoitaa tehtäviä Ranskan merialueilla Iroisella, Englannin kanaalissa sekä Biskajanlahdella.


title: Abeille Bourbon

text: Hinaajan valmistaja on norjalainen Kleven Maritime Group. Sen suunnitteli ja varusteli Rolls-Royce Marine. Laivan rungon valmisti Maritim Ltd. Puolan Gdanskissa, kun taas itse alus on rakennettu Myklebust Verftin telakalla Norjassa. Aluksen runko, etenkin keulan ja perän muotoilu, on suunniteltu erityisesti "Abeille Bourbonia" ja sen identtistä sisaralusta varten. Aluksella on tilaa kaikkiaan 25 ihmiselle neljällä kannella. Pääkannella on miehistön ja päällystön messit sekä sairaanhoitotila, jossa on neljä vuodepaikkaa. Suunnittelussa otettiin ensimmäistä kertaa huomioon alusten edeltäjillä Abeille Flandrella ja Abeille Languedocilla toimineen miehistön näkemykset. "Abeille Bourbon" ja "Abeille Liberté" ovat saaneet huomiota ulkonäöllään, josta tulee enemmän mieleen luksusjahti kuin väkivahva hinaaja.


title: Abeille Bourbon

text:
Aluksen tyyppi on UT 515 – "multipurpose salvage tug, coastguard and standby vessel" eli se on moinitoimialus, joka kykenee meripelastukseen ja vaativaan hinaukseen merellä. Se voi myös pelkästään avustaa pulaan joutunutta alusta ja toimia saattotehtävissä. Sillä on palon- ja tulvantorjuntakalustoa ja se voi auttaa muun muassa öljyvahinkojen tapahtuessa. "Abeille Bourbon" ja sen sisaralus "Abeille Liberté" ovat RIAS-aluksia (Response, Assistance, and Salvage Tugs). "Abeille Bourbon" kykenee avustamaan kaikenlaisia hätään joutuneita aluksia, mukaan luettuna isommat tankkerit ja konttialukset. Valtamerihinaaja on valmis toimintaan alle 40 minuutissa.
"Abeille Bourbon" korvasi Brestin laivastotukikohdassa Arsenal de Brestissä edeltäjänsä, liki 64-metrisen "Abeille Flandren", joka sekin on Abeilles Internationalin alus. "Abeille Frandren" nykyinen kotisatama on Toulon Välimerellä sijaitsevassa Ranskan laivastotukikohdassa Arsenal de Toulon. Hieman "Abeille Bourbonin" jälkeen, lokakuussa 2005, valmistui sen identtinen sisaralus "Abeille Liberté". Sen kotisatama on Cherbourg, jossa se korvasi "Abeille Flandren" sisaraluksen "Abeille Languedocin". Cherbourgissa sijaitseva laivastotukikohta on nimeltään Arsenal de Cherbourg.


title: Abeille Bourbon

text: Maaliskuussa vuonna 2013 "Abeille Bourbon" osallistui harjoituksiin Ranskan Atlantin merialueella. Harjoituksissa testattiin konttialus "CMA CGM Marco Polon" pelastusjärjestelyjä. "Marco Polo" on 396 metriä pitkä, painaa 186 000 tonnia ja sen kapasiteetti on 16 000 standardikonttia (TEU), ja se oli kesään 2013 saakka maailman suurin konttialus. Harjoituksissa testattiin tilannetta, jossa Marco Polon potkurijärjestelmä on vahingoittunut. Konttialus asettui kylki tuulta vasten ja alkoi pian ajelehtia. "Abeille Bourbon" ryhtyi toimiin, joilla konttialus saatiin käännettyä keula tuulta kohden. Sen jälkeen hinaaja siirtyi lähemmäs konttialusta, jotta sitä voidaan kiskoa vaijerilla. Vaikeissa sääoloissa tähän sisältyy aina riski, kun joudutaan olemaan niin lähellä hinattavaa alusta. Säätila harjoituksen aikana oli suotuisa, mikä kirvoitti myös kritiikkiä: jättiläisaluksen hinaus- ja pelastus ei välttämättä onnistu myrskykelillä. Lisäksi "Marco Polo" oli paluumatkalla, jonka vuoksi osa konteista on tyhjiä ja näin lastin paino on pienempi.


title: Witold Zagórski

text: Witold Zagórski (25. syyskuuta 1930 Varsova – 30. kesäkuuta 2016) oli puolalainen koripallovalmentaja ja koripalloilija.


title: Witold Zagórski

text: Pelaajana Zagórski edusti Puolan maajoukkuetta Unkarin EM-kilpailuissa 1955, missä maa sijoittui viidenneksi. Pelaajauransa jälkeen Zagórski valmensi Puolan maajoukkuetta vuodet 1961–1975, minä aikana maa saavutti kolme EM-mitalia: hopeaa Puolasta 1963 ja pronssia Neuvostoliitosta 1965 sekä Suomesta 1967. Zagórskin valmennuksessa Puola osallistui myös kesäolympialaisiin Tokiossa 1964, Méxicossa 1968 ja Münchenissä 1972, vuoden 1967 MM-kilpailuihin ja vuosien 1961, 1969, 1971, 1973 ja 1975 EM-kilpailuihin. Hän toimi myös Itävallan maajoukkueen päävalmentajana.


title: Witold Zagórski

text: Zagórski kuoli 85-vuotiaana 30. kesäkuuta 2016.


title: Martti Moisala

text: Martti Iisakki Moisala (21. kesäkuuta 1916 Paavola – 7. lokakuuta 2008 Taivalkoski) oli suomalainen oikeustieteen maisteri, nimismies ja kirjailija.


title: Martti Moisala

text: Moisala pääsi ylioppilaaksi Oulun lyseosta 1936. Hän opiskeli oikeustiedettä Helsingin yliopistossa mutta sotavuodet viivästyttivät opintoja niin että hän valmistui oikeustieteen kandidaatiksi 1947. Moisala oli sodan aikana muun muassa konekiväärijoukkueen johtajana ja komppanianpäällikkönä. Hän yleni luutnantiksi ja myöhemmin reservissä kapteeniksi.


title: Martti Moisala

text: Moisala oli vt. nimismiehenä Pudasjärvellä 1948 sekä nimismiehenä Taivalkoskella 1948–1969 ja Iissä vuodesta 1969 eläkkeelle jäämiseen saakka. Eläkevuosinaan hän asui Taivalkoskella.


title: Martti Moisala

text: Eläkkeellä ollessaan Moisala kirjoitti muistelmakirjan sekä kokoelman Taivalkosken kyläbaarissa kokoontuvan ”selkosen baariparlamentin” puheenaiheista.


title: Kazimierz Frelkiewicz

text: Kazimierz Frelkiewicz (s. 20. helmikuuta 1940 Pogrzybów) on puolalainen kilpauransa päättänyt koripalloilija.


title: Kazimierz Frelkiewicz

text: Pelintekijänä pelannut Frelkiewicz saavutti Puolan maajoukkueessa EM-kilpailuista hopeaa Puolasta 1963 ja pronssia Neuvostoliitosta 1965 sekä Suomesta 1967. Kesäolympialaisissa Frelkiewicz sijoittui Puolan maajoukkueessa kuudenneksi Tokiossa 1964 ja Méxicossa 1968. Lisäksi hän pelasi vuoden 1967 MM-kilpailuissa.


title: Maciej Chojnacki

text: Maciej Chojnacki (s. 1942) on puolalainen kilpauransa päättänyt koripalloilija.


title: Maciej Chojnacki

text: Lech Poznańia edustanut Chojnacki saavutti Puolan maajoukkueessa EM-pronssia Suomesta 1967.


title: Aira Hellaakoski

text: Aira Katri Hellaakoski, sukunimi aik. "Helaakoski" (6. helmikuuta 1898 Oulu – heinäkuussa 1991) oli suomalainen Tampereella asunut kuvataiteilija.


title: Aira Hellaakoski

text: Aira Hellaakosken vanhemmat olivat filosofian tohtori, lyseon lehtori Antti Rietrikki Helaakoski (1858–1945) ja Anna Maria Lindman (1859–1943). Hänen veljensä oli runoilija Aaro Hellaakoski.


title: Aira Hellaakoski

text: Hellaakoski opiskeli Suomen Taideyhdistyksen piirustuskoulussa 1919–1922 ja Taideteollisessa keskuskoulussa 1920–1921 sekä 1925–1926. Hellaakoski osallistui Suomen Taiteilijan näyttelyihin vuosien 1920 ja 1979 välillä sekä Suomen Taideakatemian 3-vuotisnäyttelyyn 1953. Ulkomailla hänen töitään oli näytteillä Amsterdamissa 1931, Tukholmassa 1949, Norrköpingissä 1950 ja 1955, Odensessa 1955, Trondheimissa 1955, Kiovassa 1961 sekä Essenissä 1978. Hellaakoski toimi myös kuvataiteiden ja kudonnan opettajana. Hän oli erityisen tunnettu kukka-aiheisista tauluistaan. Hellaakoskella oli ateljee Tampereen Taiteilijaseuran ja Tampereen kaupungin omistamassa vuonna 1961 valmistuneessa ateljeetalossa Hälläpyöränkadulla Kalevassa.


title: Bohdan Likszo

text: Bohdan Stanisław Likszo (1. tammikuuta 1940 Vilna, Liettua – 11. joulukuuta 1993 Krakova) oli puolalainen koripalloilija.


title: Bohdan Likszo

text: Likszo saavutti Puolan maajoukkueessa EM-kilpailuista hopeaa Puolasta 1963 ja pronssia Neuvostoliitosta 1965 sekä Suomesta 1967. Kesäolympialaisissa hän sijoittui Puolan maajoukkueessa kuudenneksi Tokiossa 1964 ja Méxicossa 1968. Lisäksi hän pelasi vuoden 1967 MM-kilpailuissa, joissa hän oli koko turnauksen toiseksi paras korintekijä joukkuetoverinsa Mieczysław Łopatkan jälkeen, ja vuoden 1969 EM-kilpailuissa.


San Franciscon roomalaiskatolinen arkkihiippakunta () on katolisen kirkon organisaatio San Franciscon lahden seudulla, johon kuuluu 90 seurakuntaa, 396 pappia ja 553 000 jäsentä. Neitseen Marian taivaaseenottamisen katedraali on hiippakunnan pääkirkko.


title: Chojnice

text: Chojnice on kaupunki Pommerin voivodikunnassa Puolassa. Kaupungin asukasluku oli 40 056 vuonna 2015. Kaupunki on Chojnicen piirikunnan hallintokeskus.


title: Toivo Salokorpi

text: Toivo Kustaa Salokorpi (aiemmin Sirén; 24. helmikuuta 1892 Tampere – 18. joulukuuta 1976 Tampere) oli suomalainen ekonomi ja tiedustelu-upseeri. Hän toimi yleisesikunnan tiedustelun palveluksessa Viipurin alatoimiston päällikkönä 1920–1930-luvuilla ennen talvisotaa. Sotilasarvoltaan hän oli tuolloin reservivänrikki. Hänen tiedustelu-uransa alku ajoittuu sisällissotaan.


title: Toivo Salokorpi

text:
Salokorpi opiskeli ylioppilaaksi päästyään Kauppakorkeakoulussa ja valmistui ekonomiksi 1914. Hän erikoistui Venäjän kauppaan ja oli hyvä Venäjän olojen asiantuntija. Vuonna 1918 Salokorpi liittyi pietarinsuomalaisten perustamaan suojeluskuntaan ja toimi joukkueenjohtajana. Hän palasi Suomeen jo Suomen sisällissodan aikana ja hänestä tuli toukokuussa 1918 Suomen sotilastiedustelun Viipurin osaston eli Itäisen Tiedusteluosaston virkailija ja sittemmin osaston edustaja Terijoella.
Alatoimistossa Salokorpi huolehti muun muassa asiamiesten (vakoilijoiden) koulutuksesta apunaan emigrantti Pjotr Sokolov. Koulutus tapahtui Helsingin Punavuoressa Robertin- ja Fredrikinkatujen kulmatalossa, toimistokäytössä olleessa huoneistossa. Muista suomalaisista 1920–1940-lukujen tiedustelu-upseereista poiketen häntä on luonnehdittu "siviilianalyytikoksi" ekonomin koulutuksen näin korostuessa.


title: Toivo Salokorpi

text: Kun pääesikunnan Osasto V perustettiin helmikuussa 1940 hoitamaan erityisesti Baltian maihin kohdistuvaa tiedustelua, Salokorpi siirtyi alatoimistosta vielä talvisodan aikana sen johtoon. Häntä seurasi alatoimiston päällikkönä Hannes Vehniäinen. Kapteeniksi ylennyt Salokorpi johti Osasto V:tä sen lakkauttamiseen, elokuuhun 1945, saakka. Osaston viimeisiä tehtäviä oli varjostaa ja salakuunnella Liittoutuneiden valvontakomission henkilökuntaa.


title: Jytää vaan

text: Jytää vaan on Jukka ja Jytämimmien esikoisalbumi, joka julkaistiin 24. huhtikuuta 2015 levymerkillä Keltaiset levyt. Äänite julkaistiin alun perin kasettiformaatissa ja myöhemmin CD- ja vinyyliformaateissa. Albumin äänimaailma on Nousiaiselle tyypillistä lo-fi:tä.


title: Jytää vaan

text: Albumi sai positiivisen vastaanoton. Soundin Antti Marttinen antoi albumille neljä tähteä viidestä ja sanoi albumin olevan rähjäisellä tavalla riemukas ja tunnelmallinen levytys. Helsingin Sanomien arviossa Jarkko Jokelainen asettaa Jukan ja Jytämimmien tyylin Nousiaisen soolotuotannon ja Räjäyttäjien välimaastoon, sanoen itse albumin olevan ”älyvapaata, kursailematonta ja kesyttämätöntä rockia”. Rumban Saku Schildt antoi albumille täydet kymmenen pistettä. Hän ylisti albumin olevan pakoton, rento ja täydellinen maanläheinen rockalbumi.


title: Jytää vaan

text: Kaikki kappaleet kirjoittaneet Jukka ja Jytämimmit.


title: Kaija-Riitta Iivonen

text: Kaija-Riitta Iivonen (s. 7. marraskuuta 1942 Kangasala) on suomalainen Porvoossa asuva kuvanveistäjä ja keraamikko, joka tunnetaan naivistina.


title: Kaija-Riitta Iivonen

text: Iivosen vanhemmat olivat Terijoelta, mutta hän on asunut Porvoossa nelivuotiaasta. Iivonen valmistui Taideteollisen oppilaitoksen graafiselta osastolta 1967, mutta opiskeli grafiikan ohella myös kuvanveistoa muun muassa Heikki Häiväojan johdolla. Arabian tehtaille Iivonen meni työskentelemään 1971 Kaj Franckin pyynnöstä ja perehtyi saveen taideteosten ja esineiden materiaalina. Monet Iivosen teokset ovat pieniä veistoksia, mutta hän on koonnut näyttelyihin niistä myös kokonaisia tilateoksia, joissa on kymmeniä tai jopa satoja yksittäisiä töitä. Iivonen on suunnitellut myös mitaleita ja toteuttanut seinämaalauksia. Itä-Hakkilassa sijaitsevaan Pyhän Annan lastenkirkkoon Iivonen suunnitteli vuonna 1987 alttaritriptyykin "Kirjoitettu on".


title: Jukka Nousiainen (albumi)

text: Jukka Nousiainen on Jukka Nousiaisen omaa nimeä kantava toinen sooloalbumi, joka julkaistiin kasettiformaatissa 24. helmikuuta 2016. Ensimmäinen 90 kappaletta käsittävä erä on eri tavalla miksattu ja masteroitu. Äänitteestä otettiin kaksi 500 kappaleen painosta, joista ensimmäinen myytiin heti loppuun.


title: Jukka Nousiainen (albumi)

text: Albumi on tyylisuunnaltaan psykedeelistä iskelmää. Nousiainen itse on kommentoinut albumin tekoa seuraavasti:


title: Jukka Nousiainen (albumi)

text: Helsingin Sanomien Jarkko Jokelainen antoi albumille neljä tähteä viidestä, sanoen sen olevan hauras, hillitty ja harras, ylistäen Nousiaista monimuotoisena muusikkona joka hallitsee tyylilajin kuin tyylilajin.


title: Jukka Nousiainen (albumi)

text: Albumi ylsi Soundin toimittajien ”Vuoden 2016 parhaat kotimaiset levyt top-20” -listan toiselle sijalle.


title: Jukka Nousiainen (albumi)

text: Albumi voitti vuoden 2017 Emma-gaalassa "Kriitikoiden valinta" -kategorian.


title: Jukka Nousiainen (albumi)

text: Kaikki kappaleet säveltänyt, sanoittanut ja sovittanut Jukka Nousiainen.


title: Nakkova

text: Nakkova () on entinen kylä Leningradin alueen Jaaman piirin Niisnovan kunnassa Venäjällä. Se sijaitsi Länsi-Inkerin ylängön pohjoisreunalla noin kuusi kilometriä Niisnovasta itään.


title: Nakkova

text: Kaprion ujestin Kargalin pogostaan kuulunut kylä mainitaan Novgorodin Vatjan viidenneksen verokirjassa vuonna 1499/1500 nimellä "Nahkujevo". Peter von Köppenin mukaan vuonna 1848 Nakkovassa asui 124 inkerikkoa, jotka kuuluivat Kaprion ortodoksiseen seurakuntaan. Vuonna 1862 kylässä oli 23 taloa ja 112 asukasta. Paikalliset talonpojat olivat 1860-luvulle saakka tilanomistajan maaorjia. Myöhemmin he muodostivat Someron volostin Nakkovan kyläkunnan, johon kuuluivat myös Inkere ja Kolokka. Vuonna 1899 kylässä oli 114 asukasta, joista 59 oli ”suomalaisia”, 52 venäläisiä ja 5 ”sekoittuneita”. Uskonnoltaan he olivat kaikki ortodokseja.


title: Nakkova

text: Kylän asukkaat harjoittivat maanviljelyn ohella kalastusta, hevosajurin ammattia ja polttopuiden hankintaa. 1900-luvun alussa kylässä oli koulu ja kirjasto. Venäjän vallankumouksen jälkeen Nakkova muodosti aluksi oman kyläneuvoston. Vuodesta 1924 lähtien se kuului Taatsoin ja vuodesta 1928 Vassakaran kyläneuvostoon. Saksalaiset polttivat Nakkovan toisen maailmansodan aikana, mutta se mainitaan kyläluetteloissa vielä 1950-luvun lopullakin.


title: Miikul Pahomov

text: Miikul Pahomov (myös Pahomovan Miikul, Obraman Fed'uun Miikul, Obraman Fedjuun Miikul; suomeksi myös Niko Pahomov, Nikolai Pahomov, Kaj Kuujärvi, Kai Kuujärvi, s. 14. helmikuuta 1967 Petroskoi) on lyydiläinen kirjailija, lyydin kielen kehittäjä, tutkija ja opettaja, lyydin- ja suomenkielinen runoilija, lehtimies, kääntäjä ja kieliaktivisti.